
转讜住驻讜转



 诪讗讬 讘讬谞讬讬讛讜 讚讙 诪拽专讟注. 诇讗讜 讘讬谉 专讘讬 注拽讬讘讗 讜讘''讛 拽讗 讘注讬 讚诪讞诇讜拽转谉 诪驻讜专砖 讘讛讚讬讗 讚诇讘''讛 讚讜拽讗 诪砖讬诪讜转讜 讗诇讗 讘讬谉 讘讬转 砖诪讗讬 诇专讘讬 注拽讬讘讗 拽讗诪专 讚转专讜讬讬讛讜 诪讞讬讬诐 诪讟诪讜 讜诪驻专砖 讚讗讬讻讗 讘讬谞讬讬讛讜 讚讙 诪拽专讟注 驻讬专讜砖 砖拽讜驻抓 讜诪讚诇讙 讘讞讜讝拽 讚诇讘讬转 砖诪讗讬 讟诪讗 讜诇专讘讬 注拽讬讘讗 讟讛讜专 讻讬讜谉 讚讗诐 讝讜专拽讜 讘诪讬诐 讛讜讗 讬讻讜诇 诇讞讬讜转 讜诪拽专讟注 诇砖讜谉 讻讞 讜讞讬讜转 讙讚讜诇 讻诪讜 砖讛讘讬讗 讘注专讜讱 诪讚讗诪专 讘讬诇诪讚谞讜 讘驻专砖转 讘讛注诇讜转讱 讜讻讬讜谉 砖讛讜讗 讬讜爪讗 讜专讜讗讛 讗转 讛谞专 诪讬讚 讛讜讗 诪转讞讬诇 砖诪讞 讜注讜诪讚 讜诪拽专讟注 诇驻谞讬讜 转讚讜抓 讚讗讘讛 (讗讬讜讘 诪讗) 诪转专讙诪讬谞谉 拽讚诪讬讛 诪拽专讟注: 专讘讬 讬讜讞谞谉 讗诪专 讞诇讘讜 讻讞诇讘 讘讛诪讛. 讜讛讗 讚砖专讬 专讘讬 讬讛讜讚讛 诇注讬诇 讞诇讘讜 砖诇 讘谉 转砖注讛 讞讬 讛''诪 诇讗讞专 砖讞讬讟讛 讚谞讬转专 讘砖讞讬讟转 讗诪讜: 诪讛 讞诇讘 讜砖转讬 讻诇讬讜转. 讜讗诐 转讗诪专 诪讗讬 拽讗诪专 讘转''讻 砖讛讘讬讗 讘拽讜谞讟专住 讬讻讜诇 诇讗 讬讛讗 讘注讜谞砖 讜讗讝讛专讛 讗讘诇 讬讛讗 讘注诪讜讚 讜讛拽专讘 讜讛讗 讛讛讜讗 拽专讗 讚讛讞诇讘 讗砖专 注诇 讛拽专讘 讚诪诪注讟 诪讬谞讬讛 砖诇讬诇 诇注谞讬谉 讛拽专讘讛 讻转讬讘 讜讬''诇 讚讛讗 讚拽讗诪专 讘转''讻 讜诇讗 讞诇讘 砖诇讬诇 诇讗讜 诪砖讜诐 讚诇讬诪注讜讟 诪讛讛讜讗 拽专讗 讗诇讗 诪砖讜诐 讚诪砖转专讬 诪谉 讻诇 讘讘讛诪讛 讜讗讬谉 讞砖讜讘 讞诇讘 讜讘转专 讛讻讬 拽讗诪专 讚讚诇诪讗 讗注''讙 讚谞驻拽讗 诇谉 诪讻诇 讘讘讛诪讛 讚讗讬谞讜 讘注讜谞砖 讜讗讝讛专讛 诪''诪 讛讜讬 讘注诪讜讚 讜讛拽专讘: 诇讚讘专讬 讛诪转讬专 讗讜住专. 讜讛讗 讚转谞谉 拽专注讛 讟注讜谉 砖讞讬讟讛 讗转讬讗 讗驻讬诇讜 诇讚讘专讬 讛诪转讬专 讚讛讻讗 讚讜拽讗 诇讚讘专讬 讛诪转讬专 讗住讜专 讚诪讛谞讬 砖讞讬讟转 讟专驻讛 诇注谞讬谉 讟讜诪讗讛 讜讛讜讬 讻讞爪讬讜 砖讞讜讟 讜转讜 诇讗 诪讛谞讬讗 讘讬讛 砖讞讬讟讛 讗讘诇 讛转诐 诇讗 谞砖讞讟讛 讗诪讜 讻诇诇 讜讻谉 讛讗 讚讗诪专讬谞谉 诇注讬诇 (讚祝 注讚.) 讙讘讬 讘注讬讗 讚讛讜砖讬讟 讬讚讜 诇诪注讬 讘讛诪讛 讜砖讞讟 讘讛 讘谉 讟' 讞讬 诪讛讜 讗讜 讚讬诇诪讗 讗驻讬诇讜 诇专讘谞谉 讚' 住讬诪谞讬谉 讗讻砖专 讘讬讛 专讞诪谞讗 诇讗 讚诪讬 诇讛讗 讚讗住专讬谞谉 讛讻讗 诇专讘谞谉 诪砖讜诐 讚讛讻讗 讻讞爪讬讜 砖讞讜讟 讻讚驻专讬砖讬转 讜讗驻讬诇讜 诇专讘讗 讚讗诪专 讛讻讗 讚' 住讬诪谞讬谉 讗讻砖专 讘讬讛 专讞诪谞讗 讗讬讻讗 诇诪讬讘注讬 诇注讬诇 讚讚讬诇诪讗 砖讗谞讬 讛转诐 讚诇讗 讬爪讗 诇讗讜讬专 讛注讜诇诐 讜讗住讜专 讗驻讬诇讜 诇专讘讬 诪讗讬专 讜讛''谞 讘讬谉 诇专讘讬 讬讜讞谞谉 讘讬谉 诇专''诇 讚驻诇讬讙讬 讘转诇砖 讞诇讘 诪讘谉 讟' 讞讬 诪讬转讜拽诪讗 讛讛讬讗 讘注讬讗 诇注讬诇 讚讗驻讬诇讜 诇专讘讬 讬讜讞谞谉 讚讗诪专 讞讚砖讬诐 讙专诪讬 讛讬讬谞讜 诇讞诇讘 砖谞转诇砖 讜讬爪讗 诇讗讜讬专 讛注讜诇诐 讜讗讬谉 讗讬住讜专 讞诇讘 讞诇 注讚 砖讬讜诇讚 讻讚诪讜讻讞 讘驻' 讙讬讚 讛谞砖讛 (诇拽诪谉 讚祝 拽讙.) 讜讘住讜祝 驻' 讚诐 砖讞讬讟讛 (讻专讬转讜转 讚祝 讻讙:) 讜讗驻讬' 诇专''诇 讚讗诪专 讞讚砖讬诐 讜讗讜讬专讗 讙专诪讬 讗驻砖专 讚讘诪注讬 讗诪讜 诪讛谞讬 讘讬讛 砖讞讬讟讛 讻讬 讛讬讻讬 讚诪讛谞讬讗 诇讬讛 砖讞讬讟转 讗诪讜: 

专讘讬谞讜 讙专砖讜诐

讘砖讞讬讟讛 讬讘砖转讗 讜讚诇讗 讻专"砖. 讻诇讜诪专 诪讛 讚讗诪专讬' 注讘专 讘谞讛专 讛讜讻砖专 讜讗讬 诇讗 讛讜讻砖专 诇讗 谞讟诪讗 讚砖讞讟讜 讗转 讗诪讜 讜诇讗 讬爪讗 诪诪谞讛 讚诐 讜诇讗 讛讜讻砖专 讛注讜讘专 讘讚诐 讗诪讜 讜讚诇讗 讻专"砖 讚讗讬 讻专"砖 讛讗 住"诇 讗注"讙 讚诇讗 讬爪讗 诪诪谞讛 讚诐 讗讬谉 爪专讬讱 讛讻砖专:



诪讗谉 转谞讗 注讘专 讘谞讛专 讛讜讻砖专 讛诇讱 讘讘讬转 讛拽讘专讜转 谞讟诪讗 讻讜'. 讻讗讜讻诇讬谉 讚注诇诪讗 讚诇讗 讞砖讜讘 讞讬 讗诇讗 讞砖讜讘 讻砖讗专 讗讜讻诇讬谉 讚注诇诪讗:



讚讙 诪讗讬诪转讬 诪拽讘诇 讟讜诪讗转 讗讜讻诇讬谉. 讚讙 诪拽专讟注 讗讬讻讗 讘讬谞讬讬讛讜 讚讙 诪驻专驻专 诇讘"讛 讗讬谉 诪拽讘诇 讟讜诪讗转 讗讜讻诇讬谉 注讚 砖讬诪讜转讜 讜诇专' 注拽讬讘讗 诪砖注讛 砖讗讬谉 讬讻讜诇讬谉 诇讛讞讬讜转 诪拽讘诇讬谉 讟讜诪讗转 讗讜讻诇讬诐:



谞讜诇讚讜 讘讚讙讬诐 住讬诪谞讬 讟专驻讛. 讗讞转 诪讬"讞 讟专驻讜转 诪讛讜 砖讬讟诪讗 讟讜诪讗转 讗讜讻诇讬谉. 讗讘诇 讚讙讬诐 讚诇讗 谞驻讬砖讗 讞讬讜转讬讛讜 诇讗 讜诪砖注讛 砖谞讜诇讚讜 讘讜 住讬诪谞讬 讟专驻讛 诪讟诪讗讬谉 讟讜诪讗转 讗讜讻诇讬谉:



讗讜 讚诇诪讗 讗驻讬' 诇诪讗谉 讚讗诪专 讟专驻讛 讗讬谞讛 讞讬讛. 讻诇讜诪专 讛谞讬 诪讬诇讬 讘讛诪讛 讚谞讜诇讚讜 讘讛 住讬诪谞讬 讟专驻讛 诇讗讜 讞砖讜讘讛 讞讬讛 讚讗讬谞讛 专讗讜讬讛 诇砖讞讬讟讛 讜讻讬讜谉 讚讗讬谞讛 专讗讜讬讛 诇砖讞讬讟讛 讞砖讜讘讛 诪转讛 讗讘诇 诇注谞讬谉 讚讙讬诐 讗讬谞谉 讞砖讜讘讬谉 诪转讬谉 注讚 砖讬诪讜转讜:



诪讛 讞诇讘 讜砖转讬 讻诇讬讜转 讛讗诪讜专讬谉 讘讗砖诐. 讻诇讜诪专 讚讗砖诐 讗讬谞讜 讗诇讗 讝讻专 讜讝讻专 讗讬谉 诇讜 砖诇讬诇 讗祝 讻诇 诪讜爪讗 诪讻诇诇 砖诇讬诇 讚讗讬谉 专讗讜讬谉 诇讙讘讬 诪讝讘讞 讗讬诪讜专讬谉 讚砖诇讬诇 讘砖诇诪讗 诇讚讬讚讬 讛讬讬谞讜 讚讗讬爪讟专讬讱 拽专讗 诇诪注讜讟讬 讚讞诇讘讜 讞砖讜讘 讞诇讘 讜讗注驻"讻 讗讬谞讜 专讗讜讬 诇讗讬诪讜专讬谉. 讗"诇 讟注诐 讚讬讚讬 讚讗诪讬谞讗 讗谞讗 讚讗讬谉 讞砖讜讘 讞诇讘 诪讛讻讗 讚讞讝讬谞谉 讚诪讬注讟讬讛 拽专讗 诇讙讘讜讛:



诪讬讚讬 讚讛讜讛 讗诪讞讜住专 讝诪谉 讚驻住讜诇 诇讙讘讜讛 讛讗讬 谞诪讬 驻住讜诇:



诇讚讘专讬 讛讗讜住专 诪转讬专 诇专"诪 讚诪讞诪讬专 讘诪转谞讬' 讚讗诪专 讘谉 讟' 爪专讬讱 砖讞讬讟讛 讚诇讗 讗诪专讬' 注讜讘专 讬专讱 讗诪讜 讛讜讗 讛讻讗 谞诪讬 诇讗 讗诪专讬' 注讜讘专 讬专讱 讗诪讜 讛讜讗 讜讗讬谉 讞砖讜讘 讟专驻讛. 诇讚讘专讬 讛诪转讬专 讘诇讗 砖讞讬讟讛 讚讗诪专 注讜讘专 讬专讱 讗诪讜 讛讜讗 讛讻讗 谞诪讬 讗诪专讬' 诇注谞讬谉 讟专驻讛 注讜讘专 讬专讱 讗诪讜 讜讗住讜专:



讚' 住讬诪谞讬谉 讗讻砖专 讘讬讛 专讞诪谞讗. 讻诇讜诪专 讗讬 砖讞讟 讗转 讗诪讜 讗讬 讻砖专讛 诪讜转专 讛讜讗 讘砖讞讬讟转讛 讜讗讬 讗诪讜 讟专驻讛 讜砖讞讬讟转 讗诪讜 讗讬谞讛 专讗讜讬讛 砖讞讬讟转 (讗转讬) 注爪诪讜 诪转讬专讜:





专诪讘"谉

讙讬' 讛住驻专讬诐 讻讱 讛讜讗: 讗"专 讞住讚讗 讛砖讜讞讟 讗转 讛讘讛诪讛 讜诪爪讗 讘讛 讜讻讜'. 讜讻谉 讘讚转谞讬 专' 讞讬讬讗 讜讻讱 驻讬专讜砖讛 讚拽住"讚 讚讘讘讛诪讛 讻砖专讛 拽讗诪专 讜讛讬讬谞讜 讚讗拽砖讬' 讟注讜谉 砖讞讬' 讻诪讗谉 讻专"诪 讜讗诐 诪转 讟讛讜专 诪诇讟诪讗 讻诪讗谉 讻专讘谞谉 讜讗注"讙 讚诇专讘谞谉 诪讜转专 讛讜讗 讘讗讻讬诇讛 讛讘"注 讻讙讜谉 砖讛驻专讬住 注"讙 拽专拽注 讜拽诪"诇 讚讗注"讙 讚讗诪专讬 专讘谞谉 讘砖讛驻专讬住 爪专讬讱 砖讞讬' 讛"诪 诇讛转讬专讜 讘讗讻讬诇讛 诪砖讜诐 诪专讗讬转 注讬谉 讗讘诇 讗讬谞讜 诪讟诪讗 讘谞讘诇讛 讜诪讬讛讜 专讬砖讗 讚拽转谞讬 讟注讜谉 砖讞讬' 诇讬讻讗 诇讗讜拽诪讛 讘砖讛驻专讬住 讚讛讗 砖讜讞讟 讜诪爪讗 讘讛 拽转谞讬 讜注讜讚 讚诇讗 讛讜"诇 诇诪转谞讬 讟注讜谉 讗讘诇 住讬驻讗 讛"拽 讜讗诐 诪转 诇讗讞专 诪讻讗谉 讟讛讜专 诪诇讟诪讗 讘诪砖讗.
讜诇讟注诪讬讱 讛讗 讚转谞讬 专' 讞讬讬讗 讜讻讜' 讛讗 诇"拽 专' 讞讬讬讗 讜讻讜' 讗诐 讻讘专 诪爪讗讜 诪转 拽讗诪专 驻讬专讜' 讜讘讟专驻讛 诪讬讬专讬 讜诪砖讜"讛 讟讛讜专 诪诇讟诪' 讘诪砖讗 讗讘诇 讗讬谞讜 诪讜转专 讘讗讻讬' 讜讛"拽 讛砖讜讞讟 讗转 讛讘讛诪讛 讜诪爪讗 讘讛 讘谉 讟' 讞讬 讗驻讬' 讘讻砖专讛 讟注讜谉 砖讞讬讟讛 讜讗诐 诪爪讗讜 诪转 讗驻讬' 讘讟专驻' 讟讛讜专 诪诇讟诪讗 讘诪砖讗.
讗讘诇 诇讚讬讚讱 拽砖讬' 讚诇讬讻讗 诇诪讬诪专 讜讗诐 讻讘专 诪爪讗讜 诪转 拽讗诪专转 讚讗"讻 讙谞讜讘讬 诇诪讛 诇讱 讗讬 住讘讬专讗 诇讱 讻专"诪 讗讬诪' 讛诇讻讛 讻专"诪 讗讘诇 讘专讬讬转' 讚专' 讞讬讬讗 专"诪 拽转谞讬 诇讛 讜注讜讚 讚拽诪"诇 砖讞讬讬讘 讘诪转谞讜'.
讜驻专讬拽 诇讚讬讚讬 谞诪讬 诇"拽 讚讘讟专驻讛 谞诪讬 拽讗诪讬谞' 讜讻专讘谞谉 讜住"诇 讚' 住讬' 讗讻砖专 讘讬讛 专讞诪谞讗 讜讛讗 讚拽讗诪专 [讟注讜谉] 砖讞讬' 诪砖讜诐 讚诇讗 诇诇诪讚 砖谞讬转专 讘砖讞讬' 注爪诪讜 讘诇讞讜讚 讗转讬 讗诇讗 诇诇诪讚 谞诪讬 砖讛讜讗 爪专讬讱 砖讞讬' 砖诇讗 转注诇讛 注诇 讚注转讱 讻讬讜谉 讚住讘讬专' 诇谉 砖讞讬' 砖讗讬谞讛 专讗讜讬讛 砖诪讛 砖讞讬' 转讛谞讬 诇讬讛 砖讞讬' 讗诪讜 讜诇讗 诇讬讘注讬 砖讞讬' 讻诇诇 讜讻讚讗讬转' 讛转诐 讘驻' 讻讬住讜讬 讛讚诐 讗"谞 讛"拽 讻讬讜谉 砖讗讬谉 砖讞讬' 讗诪讜 砖讞讬' 砖诇诪讛 讗祝 讛讬讗 讟注讜谉 砖讞讬讟讛 砖讗讬谞讜 砖讞讜讟 讜讞讚讗 讚讗讬转 讘讬讛 转专转讬 拽诪"诇.
讜讗讬 [拽砖讬讗], 专讘讗 讻讬讜谉 讚住"诇 讚' 住讬' 讗讻砖专 讘讬讛 专讞诪谞' 讗诪讗讬 诇讗 诪讜拽讬 诇讛 讛讻讬 讚讛讗 专' 讞讬讬讗 拽转谞讬 谞诪讬 讘讛诪讛 讜诪讜拽讬 诇讛 讘讟专驻讛 (讗讬) [讗讬讻讗] 诇诪讬诪专 讚专' 讞讬讬讗 诇"拽 讚专' 讞讬讬讗 讗讻诇 讘讛诪讛 拽转谞讬 讘讬谉 讻砖专讛 讘讬谉 讟讛讜专讛 讜讻讚驻讬' 讗"谞 诇讗驻讜拽讬 诪诇转' 诪驻讜诪讬讛 谞转讻讜讜谉 讻谞"诇 讛).
讜讻谉 讬"诇 注讜讚 讚诪注讬拽专' 讻讬 诪拽砖讛 讗住讬驻'讻诪讗谉 讻专讘谞谉 讛讜"诇 诇诪讬讚拽 诇专讘谞谉 谞诪讬 讗诪讗讬 讟讛讜专 诪诇讟诪讗 讘诪砖讗 讘诇讞讜讚 讘讗讻讬' 谞诪讬 诇砖转专讬 讗诇讗 讻讬讜谉 讚讗讬讛讬 讙讜驻讛 拽砖讬' 诇讬讛 诇讗 讚讬讬拽讬' 讗驻讬' 讘讗讻讬诇讛 讚诪住转讬讬讛 讘拽专 拽诪讬讬转' 讜诇讗 诪讬转讜拽诪' 诇讬讛 讗诇讬讘' 讚讞讚 转谞讗 讘拽讜砖讟' 讜诇讗讜 拽讜砖讟讗 讚讬讬拽 注诇讬讛 讘驻砖讬讟讜' 讗驻讬诇讜 讘讗讻讬' 谞诪讬 诇讗 讚拽 注诇讬讛 讜讘诪住拽谞' 讗讬转专爪讗 诇讬讛 讻讜诇讛.
讜讛讗讜诪专 讚专讘 讞住讚讗 讘讻砖专讛 谞诪讬 讗诪专 讜讻专"诪 讚讗注"讙 讚住"诇 诇专"诪 诇注谞讬谉 讗讻讬诇讛 讟注讜谉 砖讞讬' 讚讘注讬' 住讬' 讘讙讜驻讛 诇诪砖专讬讬讛 讗讘诇 诇讟讛讜专讬 诪讬讚讬 谞讘诇讛 讚' 住讬' 讗讻砖专 讘讬讛 专讞诪谞讗 讜砖讞讬' 讗诪讜 诪讟讛专转讜 诪讬讚讬 谞讘诇讛 讗驻讬' 诇专"诪 讟讜注讛 讛讜讗 讚诇专"诪 讻诇 砖讬砖 诇讜 讞讬讜转 讘驻"注 诇讗 讛讜讻砖专 讘砖诇 讗诪讜 讚讛讗 转谞讬' 诇讗 讗诐 讟讬讛专转讜 砖讞讬' 讟专驻讛 讗讜转讜 讚讘专 砖讛讜讗 讙讜驻讛 转讟讛专 讗转 讛讗讘专 讚讘专 砖讗讬谞讜 讙讜驻讛 讜讗诐 讻讚讘专讬 讝讛 讛专讬 注讜讘专 讝讛 砖讗讬谞讜 讙讜驻讛 讜诪讟讛专转讜 诪讬讚讬 谞讘诇讛 讜讗讬谞讛 诪讻砖讬专转讜 讘讗讻讬'.
讜专砖"讬 讝"诇 诪讞拽 讜讛讙讬讛 "讟专驻讛" 讘讬谉 讘讚专讘 讞住讚讗 讘讬谉 讘讚转谞讬 专' 讞讬讬讗 讜谞讻讜谉 讛讬' 讗诇讜 讛讬讜 讛谞讜住讞讗讜转 诪讜讚讜转 讗讘诇 谞注讝专 注讝专 诪注讟 讚讘转讜住驻' 讚专' 讞讬讬讗 转谞讬 讘讛 讟专驻讛.





专砖讘"讗

讗讬讻讗 讚讗诪专讬 讻诇 讛讬讻讗 讚诇讗 讻诇讜 诇讜 讞讚砖讬讜 讜诇讗 讻诇讜诐 讛讜讗 讻讬   驻诇讬讙讬 讻讙讜谉 砖讛讜砖讬讟 讬讚讜 诇诪注讬 讘讛诪讛 讜转诇砖 讞诇讘 诪讘谉 转砖注讛 讞讬 讜讗讻诇. 专讘讬 讬讜讞谞谉   讗诪专 讞诇讘讜 讻讞诇讘 讞讬讛 讞讚砖讬诐 讙专诪讬 专' 砖诪注讜谉 讘谉 诇拽讬砖 讗诪专 讞诇讘讜 讻讞诇讘 讞讬讛 讞讚砖讬诐   讜讗讜讬专讗 讙专诪讬. 讗讬讻讗 诪专讘讜讜转讗 讝"诇 讚住讘讬专讗 诇讛讜 讚诪讞诇拽讜转 讚专讘讬 讬讜讞谞谉 讜专讬砖   诇拽讬砖 讘讻诇 砖诇讬诇 讘谉 转砖注讛 驻诇讬讙讬, 讚专讘讬 讬讜讞谞谉 住讘专 讚讞讚砖讬诐 讙专诪讬 诇讗住讜专 讞诇讘讜,   讜专讬砖 诇拽讬砖 住讘专 讚讗讜讬专讗 讜讞讚砖讬诐 讙专诪讬, 讜讛诇讻转讗 讻专"讬, 讜诪砖讜诐 讛讻讬 讗诪专讜 讚讞诇讘讜 砖诇   砖诇讬诇 讗住讜专 讻专' 诪讗讬专, 讗祝 注诇 讙讘 讚诇注谞讬谉 砖讞讬讟讛 拽讬讬诪讗 诇谉 讻专讘讬 讬讛讜讚讛 讚讗诪专   讚砖讞讬讟转 讗诪讜 诪讟讛专转讜 讻讚转谞谉 讘诪转谞讬' 讜讻谉 讻转讘 讛专诪讘"诐 讝"诇 (驻"讛 诪讛诇' 诪讗讻诇讜转   讗住讜专讜转 讛讬"讚). 讜讗讬谞讜 谞专讗讛, 讚讛讗 转谞讬讗 讜谞讜讛讙 讘砖诇讬诇 讜讞诇讘讜 讗住讜专 讚讘专讬 专' 诪讗讬专   讜专' 讬讛讜讚讛 讗讜诪专 讗讬谞讜 谞讜讛讙 讘砖诇讬诇 讜讞诇讘讜 诪讜转专, 讜讗诪专 专' 讗诇注讝专 讗诪专 专' 讛讜砖注讬讗   诪讞诇讜拽转 讘讘谉 讟' 讞讬, 讜讛诇讱 专' 诪讗讬专 诇砖讬讟转讜 讜专"讬 诇砖讬讟转讜 讜诇讗 讗砖讻讞谉 讗诪讜专讗   讚驻诇讬讙 注诇讬讛 讚专' 讛讜砖注讬讗, 讜讘专讬砖 驻专拽 讙讬讚 讛谞砖讛 (讞讜诇讬谉 爪讘, 讘) 驻专讻讬谞谉 诪讛讗 讚讗诪专 专'   讗诇注讝专 讗诪专 专讘 讛讜砖注讬讗 讜诇讗 诪驻专拽, 诇讗 住讘专 诇讛 讻专讘 讗诇注讝专, 讚讗诇诪讗 诇讬讻讗 诪讗谉   讚驻诇讬讙 注诇讬讛, 讜讻讬讜谉 砖讻谉 讻讬讜谉 讚讛讗 讘讛讗 转诇讬讗 讜拽讬讬诪讗 诇谉 讻专讘讬 讬讛讜讚讛 诇注谞讬谉   砖讞讬讟讛 讗祝 诇注谞讬谉 讞诇讘讜 拽讬讬诪讗 诇谉 讻讜转讬讛, 讜注讜讚 讚诪转谞讬转讬谉 讚拽转谞讬 诪爪讗 讘谉 讞' 讞讬   讗讜 诪转 讗讜 讘谉 讟' 诪转 诇讬讻讗 诪讗谉 讚驻诇讬讙 注诇讛, 讜讻讜诇讬 注诇诪讗 讛讬讗, 讜讗讬 讞讚砖讬诐 诇讘讚   讙专诪讬 诇讬讛 讜讗住讜专, (讜)讗诪讗讬 诇讗 讗拽砖讬 诪讬谞讛 诇专讘讬 讬讜讞谞谉 讚讗诪专 讗住讜专 讞讚砖讬诐 讙专诪讬   诇讬讛, 讗诇讗 讜讚讗讬 专讘讬 讬讜讞谞谉 讚讗住专 讗驻讬诇讜 诇专讘讬 讬讛讜讚讛 拽讗诪专 砖讞讬讟讛 讞诇讘讜 讗住讜专   讻讞诇讘 讘讛诪讛, 讜专讬砖 诇拽讬砖 谞诪讬 讚讗诪专 讞诇讘讜 诪讜转专 讗驻讬诇讜 诇专讘讬 诪讗讬专 拽讗诪专 讻讚注转   专讘讜转讬谞讜 讘注诇讬 讛转讜住' 讝"诇 讚专' 诪讗讬专 诇讗 讗住专 讗诇讗 诇讗讞专 砖讞讬讟讛 讚讬爪讗 诇讗讜讬专   讛注讜诇诐, 讗讘诇 拽讜讚诐 砖讬爪讗 诇讗讜讬专 讛注讜诇诐 诇讗, 讜诪讞诇讜拽转谉 讗讬谞讛 谞讜讙注转 讘诪讞诇讜拽转谉 砖诇   专讘讬 讬讛讜讚讛 讜专讘讬 诪讗讬专 讘讞诇讘讜 讚砖诇讬诇 讻诇诇, 讜拽讬讬诪讗 诇谉 讘讛讗 讻专讘讬 讬讜讞谞谉 讜讘讞诇讘   讚砖诇讬诇 拽讬讬诪讗 诇谉 讻专讘讬 讬讛讜讚讛 讚砖专讬, 讜讻谉 讚注转 专讘讬谞讜 讗诇驻住讬 讝"诇 讜专讘讬谞讜 砖诇诪讛   讝"诇 讜讚注转 专讘讜转讬谞讜 讘注诇讬 讛转讜住' 讝"诇, 讜讘驻专拽 讙讬讚 讛谞砖讛 讘诪拽讜诪讛 谞讗专讬讱 讘注"讛.



讗诪专 专' 讗诪讬 讛砖讜讞讟 讗转 讛讟专讬驻讛. 讘讻讜诇讛 砖诪注转讬谉 讙专住讬谞谉 讛砖讜讞讟 讗转   讛讟专讬驻讛 讘讬谉 讘讚专讘 讗诪讬 讘讬谉 讘讚专讘 讞住讚讗 讘讬谉 讘讚转谞讬 专' 讞讬讬讗 讜讻谉 讛讬讗 讘驻讬专讜砖讬   专砖"讬 讝"诇, 讜讻谉 讛讜讗 讘专讜讘 讛住驻专讬诐.





讛诪讗讬专讬

讛讬讛 砖诐 讘谉 转砖注讛 讞讬 讜讬爪讗 讗注"驻 砖讗讬谞讜 爪专讬讱 砖讞讬讟讛 诪谉 讛讚讬谉 诪"诪 讞讬 讛讜讗 讜讗驻讬' 讛诇讱 讘讘讬转 讛拽讘专讜转 讗讜 谞讙注 讘讟讜诪讗讛 诇讗 谞讟诪讗 讜讻谉 讗诐 注讘专 讘谞讛专 诇讗 讛讜讻砖专 诇拽讘诇 讟讜诪讗讛 砖讗讬谉 讘注诇 讞讬讬诐 诪拽讘诇 讟讜诪讗讛 讗讗"讻 讛讜讗 讗讚诐 讻诪讜 砖讛转讘讗专 讜讘讛诪讛 讞讬讛 讜注讜祝 讛砖讞讜讟讬谉 讗注"驻 砖诪驻专讻住讬谉 诪拽讘诇讬谉 讟讜诪讗讛 讜讚讙讬诐 讗讬谉 诪拽讘诇讬谉 讟讜诪讗讛 讻诇 讝诪谉 砖讛讜讗 诪拽专讟注 专"诇 诪驻专驻专 讗注"驻 砖讬讚讜注 讘讜 砖讗讬谞讜 讬讻讜诇 诇讞讝讜专 讜诇讞讬讜转 讗驻讬' 谞讜诇讚讜 讘讜 住讬诪谞讬 讟专驻讛 讻讙讜谉 砖谞讬拽讘讜 诪注讬讜 讗讬谞讜 诪讟诪讗 讻诇 讝诪谉 砖讛讜讗 诪驻专驻专 讜诪讙讚讜诇讬 讛诪讞讘专讬诐 谞住转驻拽讜 讘讝讛:



讘讛诪讛 砖讛驻讬诇讛 讞诇讘讜 砖诇 谞驻诇 讗讬谉 讘讜 讻专转 讗诇讗 砖诇讜拽讛 注诇讬讜 诪砖讜诐 谞讘诇讛 讻讘砖专讜:



转诇砖 讞诇讘 诪诪谞讜 讘注讜讚讜 讘诪注讬 讛讗诐 诪讜转专 讻诪讬 砖谞诪爪讗 讘讜 讜讘讙讬讚 诪讬讛讗 诇驻讬 诪讛 砖讻转讘谞讜 诇诪注诇讛 诇讚注转谞讜 谞讬转诇砖 讞诇讘 讗住讜专:



转诇砖 讞诇讘 诪讘谉 转砖注讛 讞讬 讞讬讬讘 注诇讬讜 讻专转 讗驻讬' 诇讚注转 讛诪转讬专讬诐 讞诇讘 讘谉 转砖注讛 讛谞诪爪讗 讘诪注讬 讛讗诐 砖讛讞讚砖讬诐 讙讜专诪讬诐 诇讗讬住讜专 讛讞诇讘 讜讻谉 讘讙讬讚 讜讗诐 诇讗 转诇砖 讜讛讜爪讬讗讜 讗诇讗 砖谞诪爪讗 讘讛 讞讬 讻讘专 讘讬讗专谞讜 砖讗讬谞讜 讗住讜专 诪谉 讛讚讬谉 讗诇讗 诪驻谞讬 诪专讗讬转 讛注讬谉 讜诪讙讚讜诇讬 讛诪讞讘专讬诐 讗住专讜讛 讜诪讞讬讬讘讬谉 注诇讬讜 讻专转 讻诪讜 砖讘讬讗专谞讜:



讘讛诪转 砖诇诪讬诐 谞拽讘讛 砖讛讬转讛 诪注讜讘专转 讗驻讬' 讛讬讛 讘谉 转砖注讛 讜谞诪爪讗 讞讬 讗讬谞讜 诪注诇讛 讞诇讘讜 讗诇讗 讞诇讘 讛讗诐 诇讘讚 讜讛注讜讘专 注诐 讛讞诇讘 砖诇讜 谞讬讚讜谉 讻讗讞讚 诪讗讬讘专讬讛 讻讱 讚专砖讜 诪讛 讞诇讘 讜讻诇讬讜转 讛讗诪讜专讬诐 讘讗砖诐 诪讜爪讗 诪讻诇诇 砖诇讬诇 砖讛专讬 讗砖诐 讗讬谞讜 讘讗 谞拽讘讛 讜讗讬谉 讘讛 砖诇讬诇 讗祝 讻诇 诪讜爪讗 诪讻诇诇 砖诇讬诇 专"诇 讗祝 讘砖诇诪讬诐 砖讘讗讬谉 谞拽讘讛 讜讗驻砖专 诇讛讬讜转 讘讛诐 砖诇讬诇 讗讬谞讜 诪注诇讛 讗转 讛讞诇讘:



讻诇 砖讗诪专谞讜 砖讛砖诇讬诇 谞讬转专 讘砖讞讬讟转 讗诪讜 讚讜拽讗 讘谞砖讞讟讛 讛讗诐 讻专讗讜讬 讜砖诇讗 谞诪爪讗转 讟专驻讛 讗讘诇 谞转谞讘诇讛 讘砖讞讬讟讛 讗讜 砖砖讞讟 讻专讗讜讬 讜谞诪爪讗转 讛讗诐 讟专驻讛 讗讬谉 讛讜诇讚 谞讬转专 讘砖讞讬讟转讛 讻诇 砖讗讬谉 砖讞讬讟转讛 诪讜注诇转 诇注爪诪讛 讗讬谞讛 诪讜注诇转 诇注讜讘专讛 讛讬诇讻讱 砖讞讟 讗转 讛讟专驻讛 讗讜 砖砖讞讟 讜谞转谞讘诇讛 讘讬讚讜 讜诪爪讗 讘讛 讘谉 转砖注讛 诪转 讗讜 讘谉 砖诪谞讛 讛谉 讞讬 讛谉 诪转 讗住讜专:



砖讞讟 讗转 讛讟专驻讛 讗讜 砖砖讞讟 讜谞转谞讘诇讛 讘讬讚讜 讜诪爪讗 讘讛 讘谉 转砖注讛 讞讬 谞讬转专 讘砖讞讬讟转 注爪诪讜 讜讗讬谉 讗讜诪专讬谉 讛讜讗讬诇 讜讛转讜专讛 讛转讬专转讛讜 讘砖讞讬讟转 讗诪讜 讗诐 讛讬讗 砖讞讬讟讛 专讗讜讬讛 讗讬谉 诇讜 讚讬谉 砖讞讬讟转 注爪诪讜 讻诇诇 讗诇讗 讗专讘注讛 住讬诪谞讬谉 讛转讬专讛 讘讜 转讜专讛 讻诇 讝诪谉 砖讗讬谞讜 谞讬爪讜诇 讘砖诇 讗诪讜 谞讬爪讜诇 讘砖诇 注爪诪讜:





诪讛专砖"讗 - 讞讬讚讜砖讬 讛诇讻讜转

转讚"讛 专"讬 讗诪专 讞诇讘讜 讻讜' 讛"诪 诇讗讞专 砖讞讬讟讛 讚谞讬转专 讘砖讞讬讟转 讗诪讜 注讻"诇 讜讻讛"讙 驻专砖"讬 讜讬砖 诇讚拽讚拽 讚讗"讻 诪讗讬 拽讗 诪讜转讬讘 诇讬讛 专"诇 诇专"讬 诪讛讱 讚讗砖诐 诪讜爪讗 诪讻诇诇 砖诇讬诇 讗诇讗 诇讚讬讚讱 诇讬拽专讘 讛讗 讛讱 讚讗砖诐 讘诇讗讞专 砖讞讬讟讛 拽诪讬讬专讬 讜诪讜讚讛 讘讬讛 专"讬 讚诇注谞讬谉 讗讻讬诇讛 谞诪讬 诇讗讜 讞诇讘 讛讜讗 讜讛专砖讘"讗 讘讞讬讚讜砖讬讜 驻专拽 讙"讛 转讬专抓 讻讬讜谉 讚专"讬 住讘专 讞讚砖讬诐 讙专诪讬 讞诇讘 诪拽专讬 诇讬拽专讘 讗诇讗 诇注谞讬谉 讗讻讬诇讛 诪讬注讟讬讛 拽专讗 诇讗讞专 砖讞讬讟转 讗诪讜 诪讘讘讛诪讛 转讗讻诇讜 讜讛讜讗 讚讜讞拽 讚讗讬诪讗 诇注谞讬谉 拽专讘谉 谞诪讬 诪讬注讟讬讛 拽专讗 讚讗砖诐 诪讜爪讗 讻讜' 讜注讜讚 谞"诇 诇转专抓 诇驻讬 诪讛 砖讻转讘 讛专讗"砖 讚诪诇转讬讬讛讜 讗讝诇讗 谞诪讬 诇专"诪 讚专"诇 谞诪讬 诪爪讬 住讘专 讻专"诪 讚讗讜住专 讛"诪 诇讗讞专 砖讞讬讟讛 砖讬爪讗 讞讬 诇讗讜讬专 讛注讜诇诐 讚讛砖转讗 诇专"诪 驻专讬讱 诇讬讛 专"诇 砖驻讬专 诇专"讬 诪讛讱 讚讗砖诐 诪讜爪讗 诪讻诇诇 讻讜' 讚诪住转诪讗 讛讱 讘专讬讬转讗 讗转讬讗 讻讻"注 讜讚讜"拽:





诪讛专"诐

转讚"讛 诪讗讬 讘讬谞讬讬讛讜 讜讻讜' 讗诇讗 讘讬谉 讘"砖 诇专' 注拽讬讘讗 拽讗诪专 讜讻讜'. 驻讬专讜砖 讜讗注"讙 讚诪讞诇拽讜转诐 讙"讻 诪驻讜专砖 讘讛讚讬讗 讚讘"砖 讗讜诪专讬诐 诪砖讬爪讜讚讜 讜专"注 拽讗诪专 诪砖注讛 砖讗讬谉 讬讻讜诇讬谉 诇讞讬讜转 住"讚 讚诪拽砖讛 讚诪砖讬爪讜讚讜 讛讬讬谞讜 砖讗讬谉 讬讻讜诇讬谉 诇讛讬讜转 讚诪讬讚 砖诪驻专讬砖讬谉 讛讚讙 诪谉 讛诪讬诐 诪拽专讬 讗讬谉 讬讻讜诇 诇讛讬讜转 讜诪砖谞讬 讚讙 诪拽专讟注 讗讬讻讗 讘讬谞讬讬讛讜 讚诇专"注 讗讬谞讜 诪拽讘诇 讟讜诪讗讛 讻讬讜谉 砖注讚讬讬谉 讬讻讜诇 诇讞讬讜转 讗诐 讝讜专拽讜 讘诪讬诐:


讘讗"讚 诇驻谞讬讜 转讚讜抓 讜讻讜'. 驻住讜拽 讛讜讗 讘讗讬讜讘 讜诪讚讘专 讘诇讜讬转谉 注"砖:


讚"讛 诪讛 讞诇讘 讜砖转讬 讻诇讬讜转 讜讻讜' 讗诇讗 诪砖讜诐 讚诪砖转专讬 诪谉 讻诇 讘讘讛诪讛 讜讻讜'. 讜诇驻讬 讝讛 讛"驻 讚讘专讬讬转讗 讚转"讻 讗转 讛讞诇讘 讜讻讜' 讜诇讗 讗转 讛砖诇讬诇 专"诇 讗诐 砖讞讟讜 讘讛诪转 砖诇诪讬诐 讜诪爪讗讜 砖诇讬诇 讘诪注讬讛 讗讬谉 诪拽专讬讘讬谉 讞诇讘 讛砖诇讬诇 诪砖讜诐 讚诇讗 诪拽专讬 讞诇讘 诪砖讜诐 讚讛讗 讘讞讜诇讬谉 谞讬转专 讛砖诇讬诇 讜讞诇讘讜 讘砖讞讬讟转 讗诪讜 讜诇讻讱 诇讗 诪拽专讬 讙"讻 讞诇讘 讘拽讚砖讬诐 诇注谞讬谉 讛拽专讘讛 讜讛讚专 拽讗诪专 讬讻讜诇 诇讗 讬讛讗 讘注讜谞砖 讜讘讗讝讛专讛 专"诇 讚谞讛讬 讚谞讬转专 讘砖讞讬讟转 讗诪讜 讜诪讜转专 讘讗讻讬诇讛 讜讗讬谞讜 讘注讜谞砖 讜讘讗讝讛专讛 讛讬讬谞讜 诪讙讝讬专转 讛讻转讜讘 讚讻诇 讘讘讛诪讛 讗讻诇 诇注讜诇诐 讗讬诪讗 诇讱 讚诪拽专讬 讞诇讘 讘拽讚砖讬诐 诇注谞讬谉 讛拽专讘讛 讻砖讛讜讗 讗讜诪专 讜讻讜' 专"诇 诇讻讱 讗讬爪讟专讬讱 诇诪讬诇祝 诪讗砖诐 讚诇讗 讬讛讗 讞诇讘 讛砖诇讬诇 拽专讘讛 讜讘砖诪注转讬谉 讚讗讜转讬讘 诇讛 诪谞讬讛 专' 讬讜讞谞谉 诇专讬砖 诇拽讬砖 讗注"讙 讚讛转诐 讗讬讬专讬 讘讞诇讘 砖诇讬诇 讛谞诪爪讗 讘诪注讬 讗诪讜 砖谞砖讞讟讛 讜驻诇讜讙转讗 讚专' 讬讜讞谞谉 讜专"诇 讘诇讗 谞砖讞讟讛 讗诪讜 讛讻讬 驻专讬讱 诇讬讛 专"讬 讘砖诇诪讗 诇讚讬讚讬 讚住"诇 讚讛讬讻讬 讚讗讬谞讜 谞讬转专 讘砖讞讬讟转 讗诪讜 讻讙讜谉 砖诇讗 谞砖讞讟讛 讛讗诐 讗诇讗 讛讜砖讬讟 讬讚讜 诇诪注讬 讘讛诪讛 讜讛讜爪讬讗 讞诇讘 砖诇 讘谉 讟' 讞讬 诪拽专讬 讞诇讘 讜讗住讜专 讗"讻 砖"诪 讚诪拽专讬 讞诇讘 讜诇讻讱 讙讘讬 拽讚砖讬诐 诇注谞讬谉 讛拽专讘讛 讚诇讗 谞驻拽讗 诇谉 砖诐 诪讬讚讬 讘砖讞讬讟转 讛讗诐 讛讜讛 住"讚 讚讬讛讗 讘注诪讜讚 讜讛拽专讘 诇讻讱 讗爪讟专讬讱 诇诪讬诇祝 诪讗砖诐 讚讗讬谞讜 讘讛拽专讘讛 讗讘诇 诇讚讬讚讱 讚住"诇 讚诇讗 诪拽专讬 讞诇讘 讻诇诇 讘讞讜诇讬谉 讜讗驻讬' 讛讬讻讬 讚诇讗 谞砖讞讟讛 讛讗诐 诪讜转专 讘讗讻讬诇讛 诪砖讜诐 讚诇讗 诪拽专讬 讞诇讘 讗诇讗 讛讬讻讬 讚讗讬讻讗 讞讚砖讬诐 讜讗讜讬专讛 讗"讻 诇"诇 拽专讗 讘拽讚砖讬诐 讚讗讬谞讜 讘讛拽专讘讛 讜诪砖谞讬 专"诇 讟注诪讗 讚讬讚讬 谞诪讬 诪讛转诐 讚讻讬讜谉 讚讗砖讻讞谉 讚讙讘讬 拽讚砖讬诐 诇注谞讬谉 讛拽专讘讛 讚诇讗 砖讬讬讱 讛转诐 讟注诪讗 讚讻诇 讘讘讛诪讛 讜讗驻讬诇讜 讛讻讬 诪讬注讟讬讛 拽专讗 诪讛拽专讘讛 砖"诪 讚诇讗 诪拽专讬 讞诇讘 讻诇诇 讙讘讬 讞讜诇讬谉 诇注谞讬谉 讗讻讬诇讛 谞诪讬 讗驻讬诇讜 讛讬讻讬 讚诇讗 谞砖讞讟讛 讗诪讜 讜诇讗 谞讬转专 诪讟注诐 讚讻诇 讘讘讛诪讛 讗驻讬' 讛讻讬 诪讜转专 讘讗讻讬诇讛 诪砖讜诐 讚诇讗 诪拽专讬 讞诇讘 讻诇诇 讜拽"诇:


讚"讛 诇讚讘专讬 讛诪转讬专 讜讻讜' 讛讻讬 谞诪讬 讘讬谉 诇专"讬 讘讬谉 诇专"诇 讗讬讻讗 诇诪讘注讬 诇注讬诇 讜讻讜'. 专"诇 讚诇"转 讚诇讗 砖讬讬讻讗 讘注讬讗 讚诇注讬诇 诇专"讬 诪砖讜诐 讚讛讗 讞讝讬谞谉 讛讻讗 讚诇讗 谞驻拽讗 诇讬讛 诇专"讬 诪讬讚讬 讘讗讜讬专讛 讜讗"讻 讗驻讬诇讜 讛讜砖讬讟 讬讚讜 诇诪注讬 讗诪讜 讜砖讞讟 讘谉 讟' 讞讬 诇诪讛 诇讗 讬讜注讬诇 讛砖讞讬讟讛 讝讛 讗讬谞讜 讚诇专"讬 谞诪讬 爪专讬讱 讗讜讬专讛 讚讛讗 诇讗 诪拽专讬 讞诇讘 诇专"讬 注讚 砖讬讜爪讬讗谞讜 诇讞讜抓 诪诪注讬 讛讘讛诪讛 讜住"诇 诇专"讬 讗注"讙 讚讛讘谉 讟' 诇讗 讬爪讗 诇讗讜讬专 讻讬讜谉 砖讛讜爪讬讗 讛讞诇讘 诇讗讜讬专 诪拽专讬 砖驻讬专 讞诇讘 讗讘诇 诇注讬诇 讚砖讜讞讟 讛讘谉 讟' 讗讬诪讗 诇讱 讚讗驻讬诇讜 诇专"讬 爪专讬讱 砖转讛讗 讘讗讜讬专 讜诇讗 讘驻谞讬诐 讜谞"诇 砖讻谉 爪"诇 讘转讜住' 讚讗驻讬诇讜 诇专"讬 讜讻讜' 讜讗讬谉 讗讬住讜专 讞诇讘 注讚 砖讬讜爪讗 诇讞讜抓 讜讻讜':





讞讻诪转 砖诇诪讛

讙诪' 专讘讗 讗诪专 诇讚讘专讬 讛诪转讬专 讻讜' 讻爪"诇:


专砖"讬 讘讚"讛 诪讛 讞诇讘 讻讜' 砖讗讬谉 讻诇 诪讬谞谉 讟注讜谉 讻讜'. 谞"讘 驻讬专讜砖 专拽 讻砖讘:


讘讗"讚 讜诪讛 转"诇 讗诇讗 诇讜诪专 诇讱 诪讛 讻讜' 讻爪"诇:





专砖"砖

讙诪专讗 (讘住讛"注) 诇讚讘专讬 讛讗讜住专 诪转讬专 讻讜' 专讘讗 讗诪专 讻讜'. 讻讛"讙 讘注讬专讜讘讬谉 (讞 讘) 讜讘讝讘讞讬诐 (讟讜) 讜诪拽爪转讜 讘砖讘转 (诪讚):



专砖"讬 讚"讛 讜爪专讬讱 讛讻砖专. 讚转专讬 讙讜驻讬 谞讬谞讛讜. 讚讗讬谉 诇讗讜拽诪讬 讘砖讞讬讟讛 讬讘讬砖转讗 讜讚诇讗 讻专"砖. 讚讗"讻 诪讗讬 讗砖诪注讬谞谉 讘讬' 讚讜拽讗 诇砖诪注讬谞谉 讟驻讬 讘讗诪讜. 讗讘诇 诇驻"讝 拽砖讛 讗诪讗讬 诇讗 讗讜转讬讘 专讬讜"讞 诇专砖讘"诇 诪讛讱 讘专讬讬转讗 砖讛专讬 讬讚注 诇讛:



讘住讛"注 讜讘讬谉 讘讚专讘 讞住讚讗. 讻爪"诇:



转讚"讛 诇讚讘专讬. 讜讛讻讬 谞诪讬 讘讬谉 诇专讬讜"讞 讻讜'. 讻爪"诇:





讛讙讛讜转 讬注讘"抓

专砖状讬 讚"讛 讜诪讗谉 转谞讗 讜讻讜壮 诇讟讜诪讗讛 讛住"讚 讜诪转讞讬诇 讛讚讘讜专 讜爪专讬讱 讜讻讜壮 住讘讬专讗 诇讛讜 讻专讘谞谉 讻爪"诇:


讚"讛 诪讛讜 砖讬讟诪讗讜. 谞"讘 讟讜诪讗转 讗讜讻诇讬谉:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 专讘讗 讗诪专 诇讚讘专讬 讛诪转讬专. 注讬' 讘讘"拽 讚祝 诪讝 注"讗 转讜住' 讚"讛 诪"讟:


讘注讬谉 诪砖驻讟 讗讜转 讚' 诪讬讬' 驻"讝 诪讛诇' 诪讗讻诇讜转 讗住讜专讜转. 砖诐 讗讬转讗 讘讛讬驻讜讱 讚讞诇讘讜 讻讞诇讘 讞讬讛:





讞讬讚讜砖讬 讞转"住

诪讛 讞诇讘 讜砖转讬 讛讻诇讬讜转 讜讻讜' 讘专讬讬转讗 讘转"讻 讛讻讬 讗讬转讗 讻诇 讞诇讘 讛诪讻住讛 讗转 讛拽专讘 讜讻讜' 诇诪注讜讟讬 讞诇讘 讚驻谞讜转 诪注讜谞砖 讜讗讝讛专讛 讘讞讜诇讬谉 讜诪注讜谞砖 讜讗讝讛专讛 讘诪讜拽讚砖讬诐 讜诇诪注讜讟讬 诪讛拽专讘讛. 讜讻' 拽专讘谉 讗讛专谉 讚讞诪砖讛 驻注诪讬诐 讻转讬讘 讛讗讬 拽专讗 讙讘讬 砖诇诪讬诐 讙' 驻注诪讬诐 讜讙讘讬 讞讟讗转 讻讛谉 诪砖讬讞. 讜讘驻' 爪讜 讙讘讬 讗砖讛 讜讚专砖讬谞谉 诪讬注讜讟讗 讗' 诇诪注讜讟讬 诪注讜谞砖 讘讞讜诇讬谉 讜讗' 诪讗讝讛专讛 讜讗' 诪注讜谞砖 讘拽讚砖讬诐 讜讗' 诪讗讝讛专讛 讜注讚讬讬谉 讛"讗 注讻"驻 讗诐 专爪讛 诇讛拽专讬讘讜 讬拽专讘谞讜 讗注"讙 讚诇讬讻讗 讞讬讜讘 拽诪"诇 讚驻住讜诇 诇讛拽专讘讛 讜讻' 拽专讘谉 讗讛专谉 讚讘讝讛 诪讬讜砖讘 拽' 转讜住' 讚砖诪注转讬谉 讚"讛 诪讛 讞诇讘 讜讻讜':


转讜 讚专讬砖 讛转诐 讞诇讘 讜砖转讬 讛讻诇讬讜转 讛' 驻注诪讬诐 诇诪注讜讟讬 砖诇讬诇 讜驻讬' 拽专讘谉 讗讛专谉 讚转讞诇讛 讬诇驻讬谞谉 讙讝"砖 讞诇讘 讜砖转讬 讛讻诇讬讜转 诪讗砖诐 讚讻诇 讛讬讻讬 讚讻转讬讘 讞诇讘 讜讘' 讛讻诇讬讜转 诇讗 讗讬讬专讬 讘砖诇讬诇 讜讛"诇 讛' 诪讬注讜讟讬 讻谞"诇. 讜讗"谞 诇诪注讜讟讬 注讜谞砖 讜讗讝讛专讛 讘讞讜诇讬谉 讜诪讜拽讚砖讬诐 讜诇诪注讜讟讬 诪讛拽专讘讛. 讜爪"诇 诇驻"讝 诪讘讻诇 讘讘讛诪讛 诇讗 讛讬讬转讬 诪转讬专 讞诇讘讜 讗讱 讛砖转讗 讚讻转讬讘讬 诪讬注讜讟讗 讘讗 讝讛 讜诇讬诪讚 注诇 讝讛 砖讛讜讗 讘讻诇诇 讻诇 讘讘讛诪讛 讜讛讬讬谞讜 讻诪讜 砖驻讬专砖"讬 讘诪砖谞转讬谞讜 讚"讛 讜诪讜爪讬讗 讗转 讚诪讜 讜讻讜' 讜讚诇讗 讻转讜住' 讚砖诪注转讬谉 讚"讛 诪讛 讞诇讘 讜讻讜'. 讗讱 诪讬讬转讬 砖诐 讘砖诐 讛专讗讘"讚 讚讛"谞 讛' 诪讬注讜讟讬诐 诇诪注讜讟讬 讞诇讘 讚驻谞讜转 诇讗讜 诪讛' 拽专讗讬 谞驻拽讗 讗诇讗 诪讙讜驻讬' 讚拽专讗 讗转 讻诇 讛讞诇讘 讛诪讻住讛 讗转 讛拽专讘 讗讬转 讘讬' 讛' 诪讬注讜讟讬 注"砖 讘讘讬讗讜专. 讜讗"讻 诇讚讘专讬讜 转讬谞讞 讘拽专讗 讚讗转 讻诇 讛讞诇讘 讛诪讻住讛 讜诇诪注讜讟讬 讞诇讘 讚驻谞讜转 讗讘诇 讞诇讘 讜砖转讬 讛讻诇讬讜转 诇诪注讜讟讬 砖诇讬诇 讚诇讬讻讗 讛' 诪讬注讜讟讬 讘讙讜驻讬' 讚拽专讗 诪讛 讬注谞讛 诪谞"诇 诇诪注讜讟讬 诪注讜谞砖 讜讗讝讛专讛 讜注"讻 住诪讬讱 注爪诪讜 讗拽专讗 讻诇 讘讘讛诪讛 转讗讻诇讜 讜讻讛转讜住' 讚"讛 诪讛 讞诇讘 讜拽"诇:





讚讜专 专讘讬注讬

讚祝 注状讛 注状讗 讙诪专讗, 讘状砖 讚转谞谉 讚讙讬诐 诪讗诪转讬 诪拽讘诇讬谉 讟讜诪讗讛 讘砖状讗 诪砖讬爪讜讚讜, 讜讘讛状讗 诪砖讬诪讬转讜, 讜专状注 讗讜诪专 诪砖注讛 砖讗讬谉 讬讻讜诇讬谉 诇讞讬讜转 诪讗讬 讘讬谞讬讬讛讜 讚讙 诪拽专讟注 讗讬讻讗 讘讬谞讬讬讛讜. 讘注讬 专壮 讞住讚讗 谞讜诇讚讜 讘讚讙讬诐 住讬诪谞讬 讟专驻讜转 诪讛讜 讜讻讜壮. 讘驻讬专讜砖 讛住讜讙讬壮 驻诇讬讙讜 专砖状讬 讜转讜住壮 讝状诇, 讜转讞诇讛 谞讘讗专 驻诇讜讙转转 讘状砖 讜讘状讛 讜专状注 讛诪讻专讬注 讘状砖 住状诇 讻讬讜谉 讚讚讙讬诐 讘讗住驻讛 讘注诇诪讗 住讙讬 诇讛讜 讜诇讗 讘注讜 砖讜诐 讛讻砖专 诇讗讻讬诇讛, 讗讬谉 讛讞讬讜转 诪爪讬诇谉 诪诇拽讘诇 讟讜诪讗转 讗讜讻诇讬谉 讜讻诪讜 砖住讜讘专 专讬讜住讛状讙 讘讘状讟 讞讬 讛谞讬转专 讘砖讞讬讟转 讗诪讜 讚诪讟诪讗 讟讜诪讗转 讗讜讻诇讬谉 讘注讜讚讜 讘讞讬讜转讜. 讜谞讬讛讜 讚诇讙讘讬 讟讜诪讗转 谞讘诇讜转 诪爪讬诇 讛讞讬讜转, 讛讬讬谞讜 诪砖讜诐 讚讻转讬讘 讻讬 讬诪讜转, 讗讘诇 讘讟讜诪讗转 讗讜讻诇讬谉 讛讻诇 转诇讜讬 讗诐 讛讜讗 诪讜讻砖专 诇讗讻讬诇讛 讜讗讬谉 讛讞讬讜转 诪爪诇转, 讜讘状讛 住讜讘专讬诐 讚讙诐 诇注谞讬谉 讟讜诪讗转 讗讜讻诇讬谉 讛讞讬讜转 诪爪诇转 讜谞讬讛讜 讚讘砖讞讟 讘讛 砖谞讬诐 讗讜 专讜讘 砖谞讬诐 讘讘讛诪讛, 诪讜讚讬诐 讚诪讟诪讗 讟讜诪讗转 讗讜讻诇讬谉 讗注状驻 砖讛讜讗 讞讬 爪专讬讱 诇讗诪专 讚讻诇 砖注讜诪讚 诇诪讜转 诪讞诪转 诪住讜讻谞转, 谞讬讛讜 讚诇讗 拽专讬谞谉 讘讬壮 讻讬 讬诪讜转 诪砖讜诐 讚注讜讚 谞驻砖讜 讘讜, 讗讘诇 讗讬谞讜 讞讬 诪拽专讬, 讚讛专讬 讟专驻讛 拽专讬谞谉 讘讛 讗讬谞讛 讞讬讛 讻讘专讬砖 驻专拽 讗诇讜 讟专驻讜转 讜讻谉 诪住讜讻谞转 讘讚祝 诇状讝 诇注讬诇 讚专爪讛 诇讗住专讜 诪砖讜诐 拽专讗 讚讝讗转 讛讞讬讛, 讞讬讛 讗讻讜诇 砖讗讬谞讛 讞讬讛 诇讗 转讬讻讜诇, 讛专讬 讚讻诇 砖注讜诪讚 诇诪讜转 注讻状驻 讗讬谞讜 讞讬 诪拽专讬, 讜专拽 讘讟讜诪讗转 谞讘诇讜转 拽驻讬讚 拽专讗 讗诪讬转讛, 讗讘诇 讘讟讜诪讗转 讗讜讻诇讬谉 讻诇 砖拽专讜讗 讗讬谞讜 讞讬 讗讬谞讜 谞讬爪诇 诪讟讜诪讗转 讗讜讻诇讬谉, 讜专拽 讞讬讜转 砖诇诪讛 讜诪讜讞诇讟转 诪爪诇转. 讜讻注讬谉 砖讗诪专 讞讝拽讬讛 诇拽诪谉 拽讻状讗 注状讘, 讚砖讞讟 讘讛 砖谞讬诐 讜注讚讬讬谉 诪驻专讻住转 讬爪讗讛 诪讻诇诇 讞讬讛, 讜诇讻诇诇 诪转讛 诇讗 讘讗讛. 讜讛讗讬 讞诇讜拽讛 注讜砖讬谉 讚讜拽讗 讘讘注状讞 砖讬砖 讘讛诐 讗讬住讜专 讗讘诪讛状讞, 讜讚讜拽讗 讘砖讞讬讟讛 讜诇讗 讘砖讗专 诪讬转讜转, 注讬讬谉 诪砖谞讛 专讬砖 讛注讜专 讜讛专讜讟讘 讘讟注诪讗 讚讛讗 诪诇转讗, 讚专讬讘讛 诇讟诪讗 讟讜诪讗转 讗讜讻诇讬谉 诪诪讛 砖专讬讘讛 诇讟诪讗 讟讜诪讗转 谞讘诇讜转. 讜讘诇讘 讗专讬壮 讚祝 拽讻状讗 注状讘 专爪讛 诇讞讚砖, 讚讘讗诪转 讗讬谉 讝讗转 讗诇讗 讟讜诪讗讛 讚专讘谞谉 讚讙讝专讜 拽讘诇转 讟讜诪讗讛 注诇 讛诪驻专讻住转 讗注状驻 砖讛讬讗 讞讬讛, 讜讛讘讬讗 专讗讬壮 诇讝讛 诪诪讛 砖讗诪专讜 讘状讛 讘讚讙讬诐 注讚 砖讬诪讜转讜 诪诪砖, 讜砖讻谉 驻住拽 讛专诪讘状诐 讝状诇 讘驻状讘 诪讟状讗 讛诇讻壮 讜壮. 讜讗讙讘 砖讬讟驻讬壮 诇讗 讚拽 砖驻讬专 讘诪讞讻状转, 讚讝讗转 讗诪转 砖讛专诪讘状诐 驻住拽 讻讘状讛 注讚 砖讬诪讜转讜, 讗讘诇 驻住拽 讙状讻 讚谞讜诇讚讜 讘讜 住讬诪谞讬 讟专驻讜转 讛讜讛 住驻拽 讜诇讛讞诪讬专, 讻讬讜谉 讚诪住讬拽 讘转讬拽讜, 讛专讬 讚注状讻 诪驻专砖 讛专诪讘状诐 讝状诇 讗讘注讬 讚专状讞 讗诇讬讘讗 讚讘状讛, 讜诇讗 讘注讜 讘状讛 诪讬转讛 诪诪砖 讻诪讜 砖诪讘讜讗专 讘诇砖讜谉 讛专诪讘状诐 砖诐, 讜讙诐 诪讜讻专讞 讚讛讜讗 讚讗讜专讬讬转讗, 讚讗诇状讻 诇讗 讛讬壮 驻讜住拽 讛讗讘注讬壮 诇讞讜诪专讗. 讜讛讗讬 讚讙 诪拽专讟注 注状讻 讗讬谞讜 诪驻专砖 讻专砖状讬 讚讗讬谞讜 讬讻讜诇 诇讞讬讜转 讗诇讗 讻转讜住驻转 讜讻讗砖专 讗讘讗专, 讜专砖状讬 讚诪驻专砖 讚讙 诪拽专讟注 讚讬讘砖 讘讜 讻住诇注 讜讗讬谞讜 讬讻讜诇 诇讞讬讜转, 讛诇讗 诪驻专砖 讗讘注讬壮 讚专状讞 讘谞讜诇讚讜 讘讜 住讬诪谞讬 讟专驻讜转 讗诇讬讘讗 讚专状注, 讜注状讻 住状诇 诇专砖状讬 讚讛诇讻转讗 讻专状注, 诪砖讜诐 讚讛讜讛 诪讻专讬注 讘讬谉 讘状砖 诇讘状讛.


讗讘诇 讚注 讚诇砖讬讟转 专砖状讬 讝状诇 讚诇讬转 讛诇讻转讗 讻讘状讛 讚讘注讜 诪讬转讛 诪诪砖 讘讚讙讬诐, 爪状诇 讚诇讘状讛 讙诐 讘讘讛诪讛 讗讬谉 讛诪驻专讻住转 诪拽讘诇转 讟讜诪讗转 讗讜讻诇讬谉, 讜诪砖谞讛 讚讛注讜专 讜讛专讜讟讘 谞砖谞讬转 讗诇讬讘讗 讚专状注 讛诪讻专讬注, 讜诇讻谉 诪驻专讻住转 讚讛讬讬谞讜 诪住讜讻谞转 诪拽讘诇转 讟讜诪讗转 讗讜讻诇讬谉, 讜讚讜拽讗 注诇 讬讚讬 砖讞讬讟转 讬砖专讗诇 讘讟诪讗讛 讜谞讻专讬 讘讟讛讜专讛, 讜讻讗砖专 诪驻讜专砖 砖诐 讘讟注诪讗 讚讛讗 诪诇转讗, 讗讘诇 讟专驻讛 讘注诇诪讗 讗注状讙 讚住讜驻讛 诇诪讜转 诇讗, 讚讗驻讬诇讜 讘谞讞讬专讛 讗讬谞讛 诪拽讘诇转 讟讜诪讗转 讗讜讻诇讬谉, 诪砖讜诐 讚注讚讬讬谉 讗讬讻讗 注诇讬讛 讗讬住讜专 讗讘专 诪谉 讛讞讬, 讘讬谉 诇讬砖专讗诇 讜讘讬谉 诇讘谉 谞讞, 讜讗讬谉 讻讗谉 讗讜讻诇 砖讗转讛 讬讻讜诇 诇讛讗讻讬诇讜 诇讗讞专讬诐, 讜诇讗 诪讞诪转 讛讞讬讜转 砖讘讛, 讗讘诇 讘讚讙讬诐 讻诇 砖讛讜讗 诪住讜讻谉 讻诪讜 讚讙 诪拽专讟注, 讻讬讜谉 讚讗讬谉 讻讗谉 讞讬讜转 讙诪讜专讛 讜诪讜转专 诇讗讻诇讜 讘诇讗 诇讛诪转讬谉 注讚 砖讬诪讜转, 诪拽讘诇 讟讜诪讗转 讗讜讻诇讬谉. 讗讘诇 讘谞讜诇讚讜 讘讜 住讬诪谞讬 讟专驻讛, 讛讜讛 讗讘注讬壮 讚诇讗 讗驻砖讟讗 讗讬 诪拽专讬 诇讙讘讬 讚讙讬诐 讗讬谞讜 讞讬, 讻讬讜谉 讚讝讛 讬讻讜诇 诇讞讬讜转 讬诪讬诐 讜讞讚砖讬诐, 讜讚诇诪讗 讚讜拽讗 诇讙讘讬 讛谞讬 讚砖讬讬讻讬 讘讛讜 转讬拽讜谉 砖讞讬讟讛 诪拽专讬 讟专驻讛 讗讬谞讛 讞讬讛 讜讻诪驻专讻住转, 讗讘诇 讙讘讬 讚讙讬诐 讚讜拽讗 诪驻专讻住转 诪诪砖, 讻诪讜 讚讙 诪拽专讟注 诪拽专讬 讗讬谞讜 讞讬, 讗讘诇 讟专驻讛 讘注诇诪讗 诇讗, 讜诇驻状讝 讘讘谉 讟壮 讞讬 讛谞讬转专 讘砖讞讬讟转 讗诪讜, 讗诐 谞讜诇讚讜 讘讜 住讬诪谞讬 讟专驻讛, 诪拽讘诇 讟讜诪讗转 讗讜讻诇讬谉, 讚谞讬讛讜 讚讘讚讙讬诐 诪讘注讬壮 诇讬壮 讛讬讬谞讜 诪砖讜诐 讚讻诇 砖讗讬谉 讘诪讬谞讜 砖讞讬讟讛 诇讗 诪拽专讬 讗讬谞讜 讞讬 讘砖讘讬诇 讟专驻讜转 讗讘诇 讘谉 驻拽讜注讛 讬砖 讘诪讬谞讜 砖讞讬讟讛 讜讗讬谉 讻讗谉 诪拽讜诐 诇讛住转驻拽 讚讟专驻讛 讚讬谞讜 讻诪驻专讻住转 砖诪拽讘诇转 讟讜诪讗转 讗讜讻诇讬谉. 讗讘诇 讛转讜住驻转 诪驻专砖讬诐 讛讗讬 讚讙 诪拽专讟注 讗讬讻讗 讘讬谞讬讬讛讜 讚拽讗讬 讗讘状砖 讜专壮 注拽讬讘讗, 讜诪驻专砖讬诐 讚讙 诪拽专讟注 砖拽讜驻抓 讜诪讚诇讙 讘讞讜讝拽, 讜诇讘状砖 诪拽讘诇 讟讜诪讗转 讗讜讻诇讬谉 讜诇讗 诇专壮 注拽讬讘讗. 讜诇讚讬讚讛讜 诇讗 驻讬专砖 讛砖状住 诪转讬 诪拽专讬 讗讬谞讜 讬讻讜诇 诇讞讬讜转 讚讗诪专 专壮 注拽讬讘讗, 讜讗状讻 拽砖讛 诪讗讚 诇讗诪专 讚专壮 讞住讚讗 讚讘注讬 讘谞讜诇讚讜 讘讚讙讬诐 住讬诪谞讬 讟专驻讜转 讚讛讗讘注讬壮 转讛讬壮 讗诇讬讘讗 讚专状注, 讚讗讬 讗诇讬讘讬壮 拽诪讘注讬壮 讛讬讛 诇讜 诇讘讗专 转讞诇讛 讚诪砖注讛 砖讗讬谞讜 讬讻讜诇 诇讞讬讜转 讚讗诪专 专状注 讛讬讻讬 拽讗诪专, 讗诐 诇讗 砖谞讗诪专 讚诪住转诪讗 讙讜住住 拽讗诪专 专壮 注拽讬讘讗 讚讛讜讗 谞讜讟讛 诇诪讜转 讜谞讬讻专 诇讻诇, 讗讘诇 谞讜诇讚讜 讘讜 住讬诪谞讬 讟专驻讜转 拽诪讘注讬, 讜讻诪讜 砖驻专砖谞讜 诇讚注转 专砖状讬, 讜诇讻谉 诇讗 讛砖讬讙讜 讛转讜住壮 注诇 专砖状讬 讘诪讛 讚诪驻专砖 讚讛讗讘注讬壮 讛讜讗 讗诇讬讘讗 讚专状注. 讗讘诇 讛专诪讘状诐 讝状诇 诪讬讗谉 讘讝讛 讜住讘讬专讗 诇讬壮 讚诇专壮 注拽讬讘讗 讚拽讗诪专 讗讬谞讜 讬讻讜诇 诇讞讬讜转 讘讚讙讬诐 诪拽讘诇讬谉 讟讜诪讗讛, 讛讬讬谞讜 诪住讜讻谞转 讛讬讬谞讜 讟专驻讛 讚讛专讬 讗谞讜 专讜讗讬诐 讚讟专驻讛 讙专讜注讛 诪诪住讜讻谞转 讛谉 诇注谞讬谉 讗讬住讜专 讗讻讬诇讛 讜讛谉 诇注谞讬谉 讛讜专讙 讗转 讛谞驻砖, 讚诪住讜讻谞转 砖专讬壮 讘讗讻讬诇讛 讜讟专驻讛 讗住讜专讛 讜讛讜专讙 讗转 讛讙讜住住 讞讬讬讘 讜讛讜专讙 讗转 讛讟专驻讛 驻讟讜专 讻诪讘讜讗专 讘住谞讛讚专讬谉 注状讞 注状讗, 讜讗讬讱 讬住转驻拽 讛讻讗 诇讗诪专 讚诇专状注 讚住状诇 讻讬 讚讙 讙讜住住 诪拽讘诇 讟讜诪讗转 讗讜讻诇讬谉, 讚讙 讟专驻讛 讗讬谞讜 诪拽讘诇 讟状讗. 讜诇讻谉 诪驻专砖 讛专诪讘状谉 讝状诇 讛讗讘注讬壮 讗诇讬讘讗 讚讘状讛 讚讛诇讻转讗 讻讜讜转讬壮 讚讘注讬谞谉 讚讜拽讗 诪讬转讛, 讗讘诇 讙讜住住 讜诪驻专讻住转 讗讬谞诐 诪拽讘诇讬谉 讟讜诪讗转 讗讜讻诇讬谉, 讜诪讻诇 诪拽讜诐 诪住转驻拽 专状讞 讘讟专驻讛 讚讙专注 诪讙讜住住 讻谞状诇, 讗讜诇讬 诪讜讚讬诐 讘状讛 诪砖讜诐 讚讛专讬 讗讬谉 讻讗谉 讞讬讜转 砖诇诪讛 讘讻诪讜转 讻讬 诪讞住专讗 讗讘专, 讜砖驻讬专 讞砖讜讘 讻诪转 诇注谞讬谉 讟讜诪讗转 讗讜讻诇讬谉, 讻诪讜 讚讞砖讜讘 讻诪转 诇注谞讬谉 讗讬住讜专 讗讻讬诇转 讟专驻讛, 讜诇注谞讬谉 专讜爪讞 讚诪拽专讬 讙讘专讗 拽讟讬诇讗. 讗诇讗 讚诪讛 讚拽讗诪专 讘讙诪壮 讘爪讚 讛诪拽讬诇 讚诇诪讗 讘讘讛诪讛 讚讜拽讗 驻讜住诇 讟专驻讜转 讚讬砖 讘诪讬谞讜 砖讞讬讟讛 诇讗 讬讚注转讬 诇驻专砖 讚讛讗 讙诐 讘讗讚诐 讚诇讬讻讗 讘诪讬谞讜 砖讞讬讟讛 讟专驻讛 讻诪转 讬讞砖讘 诇注谞讬谉 专讜爪讞 讜讛谉 讗诪转 讚讗讬住讜专 讗讻讬诇转 讟专驻讛 诇讗 砖讬讬讱 专拽 讘讬砖 讘诪讬谞讜 砖讞讬讟讛 讗讘诇 砖诐 讛讟注诐 诪砖讜诐 讚讘诇讗讜 讛讻讬 讗讬讻讗 讗讬住讜专 诪爪讚 讘讛诪讛 讟诪讗讛 讜诪讛 注谞讬谉 讝讛 诇讻讗谉. 讗诇讗 讚讝讗转 讙诐 诇砖讬讟转 专砖状讬 讝状诇 讚讗诇讬讘讗 讚专状注 诪讘注讬壮 谞诪讬 拽砖讛 讜爪注状讙 讜讚讜拽.


讗讘诇 注讬讬谉 讘驻转讬讞讛 注讬拽专 讬状讗, 砖诐 讘讬讗专转讬 讚讛讗讬讘注讬壮 讛讜讗 讘讞讬状讟 砖诇 讛讛诇讻讛, 讜诇讗 讘讟专驻讛 讛讗诪讜专讛 讘拽专讗 讚讟专驻讛 讛讗诪讜专讛 讘拽专讗 讚讛讬讬谞讜 谞讟转讛 诇诪讜转 诪讞诪转 讞住专讜谉 讗讘专 驻砖讬讟讗 诇讬壮 讚诪拽专讬 讗讬谞讛 讬讻讜诇讛 诇讞讬讜转, 讜讛状讛 诇讘状讛 诇讚注转 讛专诪讘状诐 讚讻诇 砖讛讜讗 讟专驻讛 讙诪讜专讛, 讗讘诇 讘讞状讬 讟专驻讜转 砖诇 讛讛诇讻讛, 讚专拽 注状讬 砖谞转讞讚砖讛 讛讛诇讻讛 讚驻讬住讜诇 讘诪拽爪转 讛砖讞讬讟讛 驻讜住诇转 谞转讞讚砖讜 讛谞讬 讻诇诇讬诐 诇讛讞砖讘 讻讟专驻讛, 注诇 讝讛 拽诪讘注讬 诇注谞讬谉 讟讜状讗 讘讚讙讬诐 诪讗讬, 注讬讬状砖.


注讜讚 砖诐 讗状专 讗诪讬 讛砖讜讞讟 讗转 讛讟专驻讛 讜诪爪讗 讘讛 讘谉 讟壮 讞讬 诇讚讘专讬 讛诪转讬专 讗住讜专, 讜诇讚讘专讬 讛讗讜住专 诪讜转专, 专讘讗 讗诪专 诇讚讘专讬 讛诪转讬专 谞诪讬 诪讜转专, 讚壮 住讬诪谞讬诐 讗讻砖专 讘讛 专讞诪谞讗. 讛谞讛 驻砖讬讟讗 诇砖谞讬讛诐 讚讘砖讜讞讟 讗转 讛讟专驻讛 注讻状驻 诇讗 谞讬转专 讛讜诇讚 讘砖讞讬讟转 讛讗诐, 讗诇讗 驻诇讬讙讬 讗讬 诪讛谞讬 砖讞讬讟转 注爪诪讜. 讜讬砖 诇注讬讬谉 诇诪讛 诇讗 转讛谞讬 讛讗讬 砖讞讬讟转 讟专驻讛 诇讛转讬专 讗转 讛讜诇讚, 讻讬讜谉 讚诇讻状注 诪讛谞讬 诇讟讛专 诪讬讚讬 谞讘诇讛, 讻讚讗诪专 专状讞 诇拽诪谉, 讜诇诪讛 诇讗 转转讬专 讘讗讻讬诇讛. 诇讗 诪讘注讬壮 诇诪状讚 砖讞讬讟讛 砖讗讬谞讛 专讗讜讬壮 砖诪讛 砖讞讬讟讛 讜讻讚拽讬状诇 诇讚讬谞讗, 讗诇讗 讗驻讬诇讜 诇诪状讚 砖砖讗状专 诇讗 砖诪讛 砖讞讬讟讛, 讛专讬 讛讗讬 讜诇讚 注讜砖讛 讛砖讞讬讟讛 诇砖讞讬讟讛 专讗讜讬壮 讻讬讜谉 讚诪转讬专讜 讘讗讻讬诇讛. 讜注讬讬谉 讘驻专诪状讙 住讬壮 讬状讚 讘诪砖讘爪讜转 住拽状讘 讘讗诪爪注 讛讚讘讜专, 讜讝状诇: 讜讛谞讛 砖讜讞讟 讟专驻讛 讜谞诪爪讗 注讜讘专, 讟讛讜专 讛讜讗 诪诇讟诪讗 讻诪讘讜讗专, 讜诇注谞讬谉 讗讬住讜专 诇讻讗讜专壮 讚讬砖 讘讜 讗讘诪讛状讞, 砖讻诇 讛注讜讘专 讘驻谞讬诐 讛讜讗, 讗诪谞诐 讬砖 诇注讬讬谉 讘讬壮 注讻状诇. 诇砖讜谞讜 诪讙讜诪讙诐 拽爪转, 讗讘诇 讻讜讜谞转讜 诪讘讜讗专转, 讚诪住转驻拽 诪砖讜诐 讗讬讝讜 讗讬住讜专 讗住讜专 讛讗讬 讜诇讚, 讚讟专驻讛 讗状讗 诇讗诪专 讚讛讗 诇讗讜 讬专讱 讗诪讜 讛讜讗, 讜讙诐 讗讬讱 讗驻砖专 讚砖讞讬讟转 注爪诪讜 转讛谞讬 诇讛转讬专 讗讬住讜专 讟专驻讛 砖讘讜, 讜注状讻 讚讗讬转 讘讬壮 讗讘诪讛状讞 讘注讜讚讜 讞讬, 讜讗诐 诪转 讘诇讗 砖讞讬讟讛 诪诪讬诇讗 讚讗讬转 讘讬壮 诪砖讜诐 讗讬住讜专 谞讘诇讛, 讗诇讗 讚讗讬谞讜 诪讟诪讗, 讜讛讬讬谞讜 讚讗诪专 专壮 讞住讚讗 讟讛讜专 诪诇讟诪讗 讜讗诐 诪转 讗住讜专 讘讗讻讬诇讛, 讜注状讻 诪砖讜诐 谞讘诇讛. 讗诇讗 讚讛驻专诪状讙 诪住讬讬诐 讚讬砖 诇注讬讬谉 讘讬壮 讗讬 讻谉 讛讜讗, 诪砖讜诐 讚拽砖讬壮 诇讬壮 诇诪讛 讬讛讬壮 讘注讜讘专 讝讛 讗讬住讜专 讗讘诪讛状讞, 讻讬讜谉 讚砖讞讬讟转 讗诪讜 讛转讬专 讗转 讗讬住讜专 讗讘诪讛状讞 讘讘讛诪讛 注爪诪讛, 讗状讻 讙诐 讘讜诇讚讛 诇讬讻讗 讗讘诪讛状讞, 讚诪讛 讚驻讜注诇转 讛砖讞讬讟讛 注诇 讛讗诐 驻讜注诇转 谞诪讬 注诇 讛讜诇讚, 讗诇讗 讚讗诐 诇讬讻讗 讗讘诪讛状讞 诪讛 讛讜讗 讛讗讬住讜专 砖讬砖 讘讜.


讜讗讬谉 诇讗诪专 讗讬住讜专 注砖讛 砖讗讬谞讜 讝讘讜讞讛, 讚讛讗 讘讗诪讜 诪讛谞讬 讛砖讞讬讟讛 诇住诇拽 讙诐 讗讬住讜专 注砖讛 讚讗状讝, 讚讛讗 砖讞讬讟转 讟专驻讛 砖讞讬讟讛 诪注诇讬壮 讛讬讗, 讜讗状讻 讛状讛 讘讜诇讚 讚诇讬讻讗 讗讬住讜专 讝讛 讚讗讬谞讜 讝讘讬讞讛, 讜诪诪讬诇讗 讚诇讗 讬讚注谞讛 砖讞讬讟讛 讘讛讗讬 讜诇讚 诇诪讛, 讻讬讜谉 讚讛讜讗 砖讞讜讟 讜注讜诪讚. 讜驻诇讗 注诇 讛驻专诪状讙 讝状诇 讚诪住转驻拽 讘讚讘专 讛诪讘讜讗专 讘砖状讱 住讬壮 讬状讙 住拽状讞, 砖讻转讘 讘讘谉 讟壮 讞讬 讛谞诪爪讗 讘诪注讬 讟专驻讛 砖砖讞讟讛, 砖讟注讜谉 砖讞讬讟讛 诪谉 讛转讜专讛, 讜讻诇 砖讗专 讟专驻讬讜转 驻讜住诇转 讘讜, 讻讱 驻砖讜讟 讘砖状住 讜驻讜住拽讬诐 注讻状诇, 讛专讬 讚驻砖讬讟讗 诇讬壮 诇砖状讱 讝状诇 讚讟专驻讜转 驻讜住诇转 讘讜, 讜诪诪讬诇讗 讚讘砖专 诪谉 讛讞讬 谞讜讛讙 讘讜, 讚讛讜讗 讙状讻 讘讻诇诇 诇讗讜 讚讟专驻讛 讛讜讗, 讜讻讬讜谉 讚讗讬转 讘讬壮 诪砖讜诐 讟专驻讛 讜讘砖诪讛状讞, 讗状讻 驻砖讬讟讗 讚讙诐 讗讘诪讛状讞 砖讬讬讱 讘讜, 讚讻诇 讚讗讬转 讘讬壮 诪砖讜诐 讟专驻讛 讗讬转 讘讬壮 诪砖讜诐 谞讘诇讛, 讚讛专讬 讟专驻讛 诪拽爪转 讜转讞诇转 谞讘诇讜转 讻诪砖状讻 讛专诪讘状诐 讝状诇, 讜讗讬讱 讗驻砖专 讚转讞诇转 谞讘诇讜转 转驻住讜诇 讜谞讘诇讜转 讙诪讜专讛 诇讗 转驻住讜诇. 讜讻诇 讚讗讬转 讘讬壮 谞讘诇讜转 讗讬转 讘讬壮 谞诪讬 诪砖讜诐 讗讘诪讛状讞, 讚讛讜讗 谞诪讬 诪拽爪转 谞讘诇讜转 讚讻讬 讬诪讜转 诪谉 讛讘讛诪讛 讻转讜讘, 讜诪谞讬壮 讬诇驻讬谞谉 诇讗讘诪讛状讞 讚讗讬住讜专 讗讘诪讛状讞 讜讘诪讛状讞 讜讟专驻讛 讻讜诇讗 讞讚讗 注谞讬谞讗 讛讜讗, 讻诪讜讘谉, 讜诇讗 讗讛谞讬 砖讞讬讟转 讗诪讜 讗诇讗 诇讟讛专 诪讟讜诪讗转 谞讘诇讜转 讜讟讜诪讗转 讗讘诪讛状讞. 讗讘诇 讗讬住讜专 讗讻讬诇讛 讗讬转 讘讬壮, 讻诪讜 讘砖讗专 讘讛诪讛 砖诇讗 谞砖讞讟讛. 讗讜诇诐 诪讛 砖诪讬讗谉 讛驻专诪状讙 讘讝讛 讟注诪讜 讜谞讬诪讜拽讜 注诪讜 讻诪讘讜讗专 诇注讬诇. 讚诇诪讛 诇讗 转讛谞讬 砖讞讬讟转 讛讗诐 注诇 讛讜诇讚 诇讛转讬专 讗讬住讜专 讗讘诪讛状讞, 讻诪讜 讚诪讛谞讬 注诇 讛讘讛诪讛 讙讜驻讛, 讜讝讜 讜讚讗讬 转讬诪讗 专讘转讗 砖讗讬谉 注诇讬讜 转砖讜壮 诇讻讗讜专壮. 讗讘诇 讛转砖讜讘讛 讛讗诪转讬转 注诇 讝讛 讛讜讗, 讚讘讗诪转 砖讞讬讟转 讟专驻讛 讜讻诇 砖讞讬讟讛 砖讗讬谞讛 专讗讜讬壮 诇讗 诪讛谞讬 专拽 诇讟讛专 诪讬讚讬 讟讜诪讗转 谞讘诇讛 讜讟讜诪讗转 讗讘诪讛状讞, 讗讘诇 诇讗 诇住诇拽 讗讬住讜专 讗讻讬诇转 讗讘诪讛状讞 讜诇讗讞专 诪讬转讛 诪砖讜诐 谞讘诇讛, 讻砖讗专 砖讞讬讟讛 砖讗讬谞讛 专讗讜讬壮, (讜讘讟专驻讛 讗讬谉 谞驻拽讜转讗 讚讟专驻讛 讜谞讘诇讛 讞讚 诇讗讜 讛讜讗 诇讚注转 讛专诪讘状诐 讝状诇 讜讻讗砖专 诪讘讜讗专 讘驻转讬讞讛 讘注讬拽专 讙壮 讘讗专讬讻讜转) 讜讗注状讙 讚讚讘专 讝讛 讞讚砖 讛讜讗 讜谞讙讚 讚注转 讛转讜住壮 讜讛专讘讛 诪谉 讛专讗砖讜谞讬诐 讜讛讗讞专讜谞讬诐 讻讜诇诐 砖谞诪砖讻讜 讗讞专讬 讚讘专转 讛转讜住壮 砖讘转 拽状讜 注状讗 讗讘诇 讘砖讘讬诇 讝讗转 诇讗 谞讻讞讚 讛讗诪转 讛讗讛讜讘讛 诪讻诇, 讜注讬讬谉 讘讝讛 讛讗专讬讻讜转 讘注讬拽专 讙壮 讘驻转讬讞讛, 讜诪诪讬诇讗 讚讗诪专 专状诪 诇讞讻诪讬诐 诇注讬诇 讚祝 注状讙 注状讗, 诇讗 讗诐 讟讛专讛 砖讞讬讟转 讟专驻讛 讗讜转讛 讜讗转 讗讘专 讛诪讚讜诇讚诇 讘讛 讜讻讜壮 讛讻讜谞讛 讚讜拽讗 诇注谞讬谉 讟讛专讛 诪讟讜诪讗转 讗讘诪讛状讞, 讗讘诇 讗讬住讜专 讗讘诪讛状讞 讜讚讗讬 讗讬转 讘讛讗讬 讗讘专 讛诪讚讜诇讚诇 讘讟专驻讛, 诪砖讜诐 讚诪讬转讛 注讜砖讛 谞讬驻讜诇, 讚讻讬讜谉 讚砖讞讬讟转 讟专驻讛 讙诐 注诇 注爪诪讛 诇讗 诪讛谞讬 诇讛转讬专 讗讬住讜专 讗讘诪讛状讞, 诪讻砖状讻 讚诇讗 驻讜注诇转 讝讗转 注诇 讗讘专 讛诪讚讜诇讚诇. 讜注讬讬谉 注讜讚 诇拽诪谉 注诇 诪讬诪专讗 讚专状讞 诪讛 砖讗讻转讜讘 讘讝讛 讜讚讜拽 讛讬讟讘.


转讜住壮 讘讚状讛 诇讚讘专讬 讛诪转讬专 讘讗诪爪注 讛讚讘讜专 讻转讘讜, 讜讗驻讬诇讜 诇专讘讗 讚讗诪专 讚壮 住讬诪谞讬诐 讗讻砖专 讘讛 专讞诪谞讗 讗讬讻讗 诇诪讘注讬壮 诇注讬诇, 讚诇诪讗 砖讗谞讬 讛转诐 讚诇讗 讬爪讗 诇讗讜讬专 讛注讜诇诐 讜讗住讜专 讗驻讬诇讜 诇专状诪, 讜讛状谞 讘讬谉 诇专状讬 讜讘讬谉 诇专状诇 讚驻诇讬讙讜 讘转诇砖 讞诇讘 诪讘状讟 讞讬, 诪转讜拽诪讗 讛讗 讗讘注讬壮 诇注讬诇 讜讻讜壮 注状讻. 讛诇讘 讗专讬壮 讝状诇 谞转拽砖讛, 讛讗 讬爪讬讗转 讞诇讘 诇讗讜讬专 讛注讜诇诐 讚讗讬谉 讘讝讛 诇讬讚讛 诪讛 讛讜讗 诇注砖讜转讜 讞诇讘, 讜诇讻谉 诪驻专砖 讚讻讜谞转 讛转讜住壮 讚诪砖讜诐 讚讻诇 讝诪谉 砖诇讗 讬爪讗 讛讞诇讘 诇讗讜讬专 讛注讜诇诐, 讬砖 诇讜 讛讬转专 讘砖讞讬讟讛 诪讙讝讛状讻 讚讻诇 讘讘讛诪讛 转讗讻诇讜, 讜讘讝讛 专爪讛 诇讛砖讜讜转 砖讬讟转 讛专讗状砖 注诐 砖讬讟转 讛转讜住壮, 讜讛诐 讚讘专讬 讛专讗状砖 砖谞转拽砖转讬 讘诐 诇注讬诇 讘诪转谞讬转谉 注讬讬状砖. 讜讘诪讞讻状转 注诇 讞谞诐 讟专讞, 讚讗诐 谞讗诪专 讚诇注讜诇诐 讞讚砖讬诐 诇讞讜讚 诪砖讜讜讬壮 诇讬壮 诇砖讜专 诇讛讬讜转 讞诇讘讜 讗住讜专, 诇诪讛 讻转讘讜 讛转讜住壮 讚砖驻讬专 诪讘注讬壮 诇注讬诇 讚诇讗 转讛谞讬 砖讞讬讟讛 讘讛讜砖讬讟 讬讚讜 诪砖讜诐 讞住专讜谉 讗讜讬专讗, 讛诇讗 讗讜讬专讗 讗讬谞讜 诪讜注讬诇 专拽 讚诇讗 讛讜拽讘注 讗讬住讜专 讞诇讘, 诪砖讜诐 讚讬砖 讛讬转专 注状讬 砖讞讬讟讛, 讗讘诇 讗讬 谞讞专讛 砖驻讬专 谞讗住专 讛讞诇讘, 诪砖讜诐 讚讗讬讻讗 讞讚砖讬诐 讜讛诐 诇讞讜讚 讙专诪讜, 讗驻讬诇讜 讘谞诪爪讗 诪转 讗讞状讻 讜诇讗 讛讜讛 讗讜讬专讗 讻诇诇 诪讞讬讬诐, 讜讻诪砖状讻 诇注讬诇 讘诪转谞讬转谉. 讜讻谉 诇讗 诪转驻专砖 诪讛 砖讻转讘讜 讛转讜住壮, 讚讛讗讬 讗讘注讬壮 讚诇注讬诇 诪讬转讜拽诪讗 砖驻讬专 讘讬谉 诇专状讬 讜讘讬谉 诇专状诇 讚驻诇讬讙讬 讘转诇砖 讜讻讜壮, 讚诇专状讬 讚讗诪专 讞讚砖讬诐 讙专诪讜 讛讬讬谞讜 诇讞诇讘 砖谞转诇砖 讜讬爪讗 诇讗讜讬专 讛注讜诇诐, 讜讝讛 诇讬转讗 讻诪砖状讻, 讗诇讗 讜讚讗讬 讚诇讚注转 讛转讜住壮 诇讬讻讗 讘讞讚砖讬诐 诇讞讜讚 讗讬住讜专 讞诇讘 讻诇诇, 注讚 砖讬爪讗 诇讗讜讬专 讛注讜诇诐 讘注讜讚 讛讜诇讚 讘讞讬讬诐, 讜诇讻谉 讘谞诪爪讗 讛讜诇讚 诪转 讗驻讬诇讜 诇讗 砖讞讟 讗诪讜 讗诇讗 谞讞专讛, 讛讞诇讘 砖诇 讛讜诇讚 讗讬谉 讘讜 讻专转 讚讞诇讘, 讜讻讗砖专 讛讜讻讞转讬 讻谉 诪讙诪专壮, 讜讚讘专讬 讛专讗状砖 注讚讬谉 讘诇转讬 诪讜讘谞讬诐. 讗讘诇 诪讛 砖谞转拽砖讛 讛诇讘 讗专讬壮 讝状诇 注诇 讛住讘专讗 讚讻讬讜谉 讚讗讬谉 讻讗谉 诇讬讚讛, 讜讛讜讛 讛讗讬 讞诇讘 讻讘砖专 讛驻讜专砖 诪谉 讛讘讛诪讛 讜诇讗 讻驻讜专砖 诪谉 讛讜诇讚, 诪讗讬 诪讛谞讬 讛讗讬 转诇讬砖讛 讜讬爪讬讗讛 诇讛拽专讗 讞诇讘, 讚讗 讜讚讗讬 爪专讬讻讗 注讬讜谞讗 专讘讗 讻讗砖专 谞转驻诇讗转讬 讙诐 讗谞讬 讘讝讛 讻诪讘讜讗专 诇诪注诇讛.


砖诐 讘住讜祝 讛讚讘讜专, 讜讗驻讬诇讜 诇专状诇 讚讗诪专 讞讚砖讬诐 讜讗讜讬专讗 讙专诪讜, 讗驻砖专 讚讘诪注讬 讗诪讜 诪讛谞讬 讘讬壮 砖讞讬讟讛 讻讬 讛讬讻讬 讚诪讛谞讬 讘讬壮 砖讞讬讟转 讗诪讜 注状讻. 讻驻讬 诪讛 砖讻转讘谞讜 诇注讬诇 讘讚注转 讛转讜住壮, 讚讙诐 诇专状讬 讘注讬谞谉 讗讜讬专讗 讻讚讬 砖讬讞讜诇 讗讬住讜专 讞诇讘, 讜讚诇讗 讻诇讘 讗专讬壮 讝状诇, 讙诐 诇专讬讜状讞 讘注讬谞谉 诇驻专砖 爪讚 讛讗讘注讬壮 讚诇注讬诇, 讚诪讛谞讬 砖讞讬讟讛 讘讛讜砖讬讟 讬讚讜 讻诪讜 诇专状诇, 讜讚诇讗 讻诪砖诪注 诪驻砖讟讜转 诇砖讜谉 讛转讜住壮, 讚讛讗讬 爪讚 讛讗讘注讬壮 诇专状讬 诪讜讘谉 诪讗诇讬讜, 讗诇讗 讻讬讜谉 讚诇专状讬 讛讬壮 爪专讬讻讬谉 诇驻专砖 爪讚 讛讗讘注讬壮 讚诇讗 诪讛谞讬 砖讞讬讟讛 讘驻谞讬诐, 诇讻谉 诇讗 讻驻诇讜 讻讗谉 诇讗诪专 讚讘讬谉 诇专讬讜状讞 讜讘讬谉 诇专状诇 拽诪讘注讬壮 讚转讛谞讬 砖讞讬讟讛 讘诪注讬 讗诐 讻诪讜 砖诪讛谞讬 诇讬壮 砖讞讬讟转 讗诪讜. 讗诇讗 讚讙讜祝 讚讘专讬 讛转讜住壮 转诪讜讛讬谉, 讚讗讚专讘讛 诪讛 讚诪讛谞讬 砖讞讬讟转 讛讗诐 讛讬讗 讛谞讜转谞转 讚诇讗 转讛谞讬 砖讞讬讟转 注爪诪讜, 讚谞讬讛讜 讚讚壮 住讬诪谞讬诐 讗讻砖专 讘讛 专讞诪谞讗, 讗讘诇 诇讗 讘讘状讗, 讜讗讬讱 讻转讘讜 讚诪砖讜诐 讚诪讛谞讬 砖讞讬讟转 讛讗诐 讬砖 诇讗诪专 讚诪讛谞讬 谞诪讬 砖讞讬讟转 注爪诪讜. 讜讗谞讬 讻转讘转讬 诇注讬诇 讘诪转谞讬转谉 讚讘讗诪转 诪讛讗讬 讟注诪讗 讛砖诪讬讟 讛专诪讘状诐 讝状诇 讛讗讬 讗讘注讬壮, 讚讘诪注讬 讗诪讜 驻砖讬讟讗 讚诇讗 诪讛谞讬 砖讞讬讟讛 诇砖讜诐 诪状讚 讜讚讜状拽 讛讬讟讘.





讬诐 砖诇 砖诇诪讛

讚讬谉 讛砖讜讞讟 讗转 讛讟专讬驻讛 讜诪爪讗 讘讛 讘谉 讟' 讞讬 讗讬谉 砖讞讬讟转 讗诪讜 诪讻砖专转讜 讗诇讗 砖讞讬讟转 注爪诪讜 讗讘诇 讛讜讗 讘谉 讟' 诪转 讗讜 讘谉 讞' 讞讬 讗住讜专 讘谉 讟' 砖谞诪爪讗 讘诪注讬 砖讞讜讟讛 讜讙讚诇 讜讘讗 注诇 讛讘讛诪讛 讜讛讜诇讬讚 讗转 讛讜诇讚 讗讬谉 诇讜 转拽谞讛 讘谉 驻拽讜注 砖讘讗 注诇 讘转 驻拽讜注 讻讬讜爪讗 讘讛 讛专讬 讘谞讜 讜讘谉 讘谞讜 注讚 住讜祝 讻诇 讛讚讜专讜转 讻诪讜讛讜 讜讻讜诇谉 爪专讬讻讬谉 砖讞讬讟讛 诪讚讘专讬讛诐 讜讗讬谉 讛讟专讬驻讜转 驻讜住诇 讘讛诐:


讗诪专 专' 讗住讬 讛砖讜讞讟 讗转 讛讟专讬驻' 讜诪爪讗 讘讛 讘谉 转砖注讛 讞讬 诇讚讘专讬 讛讗讜住专 讘谉 讟' 讞讬 讘诇讗 砖讞讬讟讛 讻专"诪 讗"讻 讻讛"讙 诪转讬专 砖讗讬谉 谞讟专祝 讘砖讞讬讟转 讗诪讜 讜诇讚讘专讬 讛诪转讬专 讗住讜专 专讘讗 讗诪专 讗祝 诇讚讘专讬 讛诪转讬专 谞诪讬 诪讜转专 诪"讟 讚' 住讬诪谞讬' 讗讬转 诇讬讛 诇讛讗讬 讻诇 转专讬 诪谞讬讬讛讜 诪讻砖讬专 诇讬讛 驻讬' 讚讜讜拽讗 讘谉 讟' 讞讬 讗讘诇 讟' 诪转 讗讜 讘谉 讞' 讞讬 诇讗 讜讻谉 讛诇讻' 讻专讘讗 讚讗诪专 讚' 住讬诪谞讬诐 讗讻砖专 讘讬讛 专讞诪谞' 讜讛讗 讚拽' 诪讘注讬讬' 诇谉 诇注讬诇 讘住讜讙讬讗 讘注讬 专' 讛讜砖注讬讗 讛讜砖讬讟 讬讚讜 诇诪注讬 讘讛诪讛 讜砖讞讟 讘谉 讟' 讞讬 转讬讘注讬 诇专"诪 讜转讬讘注讬' 诇专讘谞谉 转讬讘注讬 诇专"诪 注"讻 诇讗 拽讗诪' 专"诪 讘谉 驻拽讜注讛 讟注讜谉 砖讞讬讟' 讛"诪 讛讬讻' 讚讬爪讗 诇讗讜讬专 注讜诇诐 讗讘诇 讘诪注讬 讗诪讜 诇讗 砖专讬讗 诇讛 砖讞讬讟讛 讗"讚 讗驻讬' 诇专讘谞谉 讚' 住讬诪谞讬诐 讗讻砖专 讘讛 专讞诪谞讗 注"讻 驻讬' 讗讜 谞讬诪讗 讚讜讜拽讗 讘住讬诪谞讬' 讚讗诪讜 讗转讻砖专 讜诇讗 讘砖讞讬讟转讜 讜谞砖讗专讜 讛讘注讬讜转 讘住驻拽 讜诇讗 谞驻砖讟讜 讜谞专' 讚讗祝 砖诪住拽讬谞谉 讛讻讗 讚' 住讬诪谞讬诐 讗讻砖' 讘讛 专讞诪谞' 诪"诪 诇讬讻讗 诇诪讬驻砖讟 讛讱 讘注讬讗 讚砖诪讗 讚讜拽讗 讛讬讻讗 讚讬爪讗 诇讗讜讬专 讛注讜诇诐 讗讘诇 讛讬讻' 讚诇讗 讬爪讗 诇讗讜讬专 讛注讜诇诐 砖诪讗 讗住讜' 讗驻讬' 诇专"诪 讜讻"砖 诇专讘谞谉 讜讻"驻 讛转讜' 转讜 诪住讬拽 讗诪专 专' 诪砖专砖讬讗 诇讚讘专讬 讛讗讜诪专 讞讜砖砖讬谉 诇讝专注 讛讗讘 讘"驻 讛讘讗 注诇 讘讛诪讛 诪注诇讬讬转讗 讜讛讜诇讬讚 讘谉 讛讜诇讚 讗讬谉 诇讜 转拽谞讛 驻讬' 专砖"讬 诇驻讬 砖诪爪讚 讗讘讬讜 讗讬谉 讟注讜谉 砖讞讬讟' 讜诪爪讚 讗诪讜 讟注讜谉 砖讞讬讟讛 讜住讬诪谞讬讜 讗讬谞谉 住讬诪谞讬诐 讜讛讜讬 讻讞爪讬讜 砖讞讜讟 讘讜 讜讗"讻 讗讬谉 讞讬诇讜' 讘讬谉 讘"驻 砖讘讗 注诇 讘讛诪讛 讚注诇诪讗 讗讜 讘讛诪讛 砖讘讗讛 注诇 讘转 驻拽讜注讛 讜专讘讜转' 拽讗诪' 诇讗 讝讜 砖讞讜砖砖讬谉 诇讝专注 讛讗讘 诇讛爪专讬讱 砖讞讬讟讛 讗诇讗 讗驻讬' 讞讜砖砖讬谉 诇讝专注 讛讗讘 讜诇讛住讬专' 讛砖讞讬讟讛 诪注诇讬讜 讜诇讞砖讜讘 讻讗诇讜 讛讜' 砖讞讜讟 讜讗讬谉 诇讜 转拽谞' 讜诪"讛 讛专"谉 讚讜讜拽讗 砖讘讗 讘"诐 注诇 讘转 驻拽讜注 讻讬讜爪讗 讘讜 讛专讬 讘谞讜 讜讘谉 讘谞讜 注讚 住讜祝 讻诇 讛讚讜专讜转 讻诪讛讜 讜爪专讬讻' 砖讞讬讟讛 诪讚讘专讬讛诐 讜讗讬谉 讛讟专讬驻讛 驻讜住诇 讘讛诐 注"讻 驻讬' 讗驻讬诇讜 谞讜诇讚讜 讗讞"讻 专拽 砖讬讘讜讗讜 讙"讻 注诇 讘谞讬 诪讬谞诐 讻讬讜爪讗 讘讛诐 砖讛诐 驻拽讜注讜转 讗讜 砖谞讜诇讚讜 诪驻拽讜注讜转 驻专砖"讬 讚诇讬转 诇讬讛 讚专' 诪砖专砖' 讛讗 讚讗' 专讘讗 讚' 住讬诪谞讬诐 诪讻砖讬专 讘讛 专讞诪谞讗 讜讛专讗"砖 讻' 诪讚讘专讬 转讜' 砖谞专讗讬' 讚讗讬转 诇讬讛 砖驻讬专 讛讗 讚专讘讗 讛讬讻讗 讚诇讗 诪讬转讻砖专 讘砖讞讬讟转 讗诪讜 讻讬讜谉 讚讟专讬驻' 讛讬讗 讜诇讗 讛讜注讬诇 砖讞讬讟转讛 讜诇讛转讬专 注爪诪' 讗讝 讛讜讗 谞讬转专 讘住讬诪谞讬' 讚讬讚' 讗讘诇 讛讱 驻拽讜注 砖讟讛专转讛 砖讞讬讟转讛 讛讜诇讚 谞诪讬 讻砖讞讜讟 讚诪讬 讜讗讬谉 诇讜诇讚 讝讛 讗诇讗 讘' 讞爪讗讬 住讬诪谞讬诐 注"讻 讜讻谉 注讬拽专 讜讻"讚 讛专砖讘"讗 讜讗祝 砖诪谉 讛专诪讘"诐 讬专讗讛 讻住讘专' 专砖"讬 砖讛专讬 讛砖诪讬讟 讚讬谉 讝讛 讚专讘 诪砖专砖讬' 讜讗"诇 诪砖讜' 讚住"诇 讚讗讬谉 讞讜砖砖讬谉 讻诇诇 诇讝专注 讛讗讘 砖讛专讬 讻' 讚诪住驻拽讗 诇讬讛 讗讬 讞讜砖砖讬谉 诇讝专注 讛讗讘:

